TM Lawat Gadis Jawab Peperiksaan Atas Pokok Di Sabah

Selepas kisahnya memanjat pokok untuk menjawab peperiksaan dalam talian sebelum ini tular, pihak Telekom Malaysia baru-baru ini turun padang untuk berjumpa sendiri dengan Veveonah di kampungnya yang terletak di Sipitang Sabah.

Veveonah yang merupakan pelajar Universiti Malaysia Sabah sebelum ini terpaksa memanjat pokok untuk mendapatkan capaian internet yang baik untuk menjawab peperiksaan dalam talian.

Perkongsian yang dibuat beliau ketika menjawab peperiksaan itu di YouTube menarik perhatian ramai sehingga kisahnya turut mendapat perhatian daripada pihak bertanggungjawab.

Dalam satu perkongsian yang dibuat di Facebook Telekom Negeri Sabah pada semalam, pihak mereka dikatakan telah menjejaki Veveonah untuk meninjau sendiri keadaan beliau dan capaian internet di sana.

“Lokasi lawatan adalah di Kampung Sapatalang, Pitas.

“Rombongan diketuai oleh Pengarah wilayah TM Sabah yang berjiwa rakyat iaitu YH Dato’ Hj. Mohd Sainal Mohd Amin dan beberapa anggota TM sabah,” jelas kiriman tersebut.

Pihak mereka juga menjelaskan sedang berada dalam tempoh penyelidikan dan berusaha untuk meningkatkan kualiti telekomunikasi di kawasan tersebut.

“Kami di pihak TM Sabah masih dalam tempoh penyelidikkan dan berusaha membantu bagi peningkatan kualiti telekomunikasi di kawasan tersebut,” jelas mereka.

Bagaimanapun, buat anda yang tertanya-tanya apakah Veveonah dan penduduk kawasan sekitar rumahnya bakal menerima penambahbaikan yang sepatutnya jawapannya adalah ya.

Portal SoyaCincau melaporkan Suruhanjaya Komunikasi dan Multimedia Malaysia (SKMM) dalam satu kenyataan telah menjelaskan kawasan tersebut bakal menerima sambungan yang optimal selepas ini.

Ia susulan daripada perancangan untuk membangunkan menara telekomunikasi yang baru di Kampung Bilangau Kecil yang terletak berhampiran Kampung Sapatalang.

Perancangan tersebut yang merupakan sebahagian daripada National Fiberisation and Connectivity Plan Phase 1 menurut mereka akan siap pada fasa kedua 2021.

Jadi harapnya dengan kisah yang dipaparkan Veveonah ini bukan saja bakal membantu beliau dan perkampungan sekeliling tetapi akan turut memanfaatkan masyarakat pedalaman secara keseluruhan untuk menikmati capaian internet yang lebih baik selepas ini.

Buat anda yang terlepas menonton perkongsian Veveonah menjawab peperiksaan atas pokok sebelum ini, anda boleh menontonnya di sini.

Baca kisah Veveonah sebelum ini yang melakukan cabaran 24 jam berada di atas pokok untuk menjawab peperiksaan yang pernah kami kongsikan sebelum ini di pautan di bawah.

Jawab Peperiksaan Sambil ‘Camping’, Pelajar Ini Kongsi Cabaran 24 Jam Atas Pokok Di YouTube

Bukan RM144,000 Tetapi Ini Pendapatan Sebenar Sugu Pavithra Selepas Meletup Di YouTube


TM Perkenalkan Pelan unifi 30Mbps Dengan Langganan Sebulan Percuma Berharga RM89

Telekom Malaysia nampaknya sekali lagi menawarkan pelan yang lebih menarik berbanding sebelum ini buat para pengguna. Jika sebelum ini pelan unifi 30Mbps hadir dengan kuota 60GB sebulan pada harga RM79 sebulan, kini pelan ini tidak lagi hadir dengan kuota.

Mengekalkan had kelajuan yang sama, TM telah memperkenalkan pakej ini dengan harga RM89 sebulan. Pakej ini membolehkan para pengguna memuat turun dengan kelajuan 30Mbps dan muat naik dengan kelajuan 10Mbps. Caj panggilan suara masih lagi dikekalkan dengan harga 20 sen seminit.

Khas buat pelanggan terbaru, anda berpeluang mendapat langgan percuma selama sebulan dimana promosi terhad ini berlangsung sehingga 30 September ini. Melihat kepada pakej yang ditawarkan, sememangnya ini yang dinantikan buat orang ramai serta pengguna unifi khususnya untuk penggunaan di rumah.

Kami kongsikan kepada beberapa lagi pakej lain yang diperkenalkan TM baru-baru ini. Klik pautan dibawah untuk maklumat lanjut.

Kesemua Pelanggan Streamyx Bakal Ditawarkan Pakej Unifi Lite 8Mbps Dengan Harga RM69 Sebulan

Unifi Mobile Tawarkan Pakej Berbaloi Buat Penjawat Awam Dengan Harga RM59 Sebulan

TM Bakal Tawarkan Pelan Unifi Air Berharga RM79 Dengan Kuota Tanpa Had


TM Punca Harga Jalur Lebar Di Malaysia Mahal

Menyebut tentang telekomunikasi di Malaysia, syarikat Telekom Malaysia sememangnya memain peranan penting sejak daripada mula diperkenalkan. Bermula dengan menawarkan servis panggilan telefon sehingalah kepada penawaran jalur lebar internet pantas.

Walaubagaimanapun, dominasi syarikat Telekom Malaysia nampaknya turut membawa kepada peningkatan harga jalur lebar berdasarkan laporan daripada Bank Dunia.

Penguasaan 92% penawaran jalur lebar daripada Telekom Malaysia ini secara tidak langsung berjaya mendesak pengguna untuk membayar harga yang tinggi bagi mendapatkan servis daripada mereka.

Servis daripada TM selaku pemilik tunggal turut melihat syarikat ini mengenakan cas jauh lebih tinggi berbanding harga yang dikawal selia bagi perkhidmatan jalur lebar lain sekitar Asia Tenggara.

Selain itu, dasar kebangsaan dan pengaturan peringkat negeri yang berbeza untuk penempatan rangkaian telah menghalang kemunculan pesaing baharu sekaligus membuatkan TM kekal dominen atau dalam erti kata lain syarikat lain gagal menawarkan servis yang sama.

Mengulas mengenai kuasa dominasi, sudah menjadi lumrah syarikat perintis menggunakan kuasa pasarannya untuk menghalang akses bagi syarikat lain menawarakan servis yang seakan sama.

Setakat ini, pihak kerajaan baru-baru ini sudahpun berbincang bersama beberapa syarikat jalur lebar serta telco dalam menawarkan harga berpatutan.

Terbaru TM telahpun menawarkan pakej Unifi Basic dan Unifi Turbo dalam menawarkan harga yang lebih baik berbanding sebelum ini buat pengguna jalur lebar internet. Buat kawasan sekitar yang tidak mempunyai jalur lebar, pergantungan kepada pakej TM Streamyx amatlah diperlukan.


TM Sedia Menawarkan Modem Baru Secara Percuma Buat Pelanggan Unifi Turbo

Pada pertengahan ini, syarikat telekomunikasi TM telah mengumumkan penawaran naik taraf had kelajuan internet buat sejumlah besar pelanggan. Penawaran internet yang ditawarkan internet ini membolehkan para pelanggan menikmati internet dengan kelajuan 10 kali lebih pantas.

Walaubagaimanapun, disebalik penaiktarafan yang ditawarkan TM, didapati sejumlah pelanggan yang terpilih di dalam kempen Unifi Turbo gagal mendapatkan kelajuan internet seperti yang dijanjikan.

Melihat kepada masalah yang berlaku ini disebabkan kegunaan modem yang gagal menawarkan kelajuan yang tinggi, TM melalui pengumuman terbaru sedia menawarkan inisiatif terbaru dalam menawarkan pakej pertukaran modem dengan sokongan internet pantas secara percuma.

Buat anda selaku pelanggan Unifi Turbo yang mahu turut serta mendapatkan modem terbaru ini, anda boleh layari laman Unifi untuk maklumat lanjut.


TM Sedia Untuk Membantu Pelanggan Streamyx

Disaat pelanggan unifi ditawarkan dengan pelan harga serta peningkatan kelajuan daripada pihak TM, pelanggan streamyx ternyata turut tidak dilupakan oleh syarikat ini.

Berdasarkan penggubahan pelan terbaru Telekom Malaysia Bhd (TM), Naib Presiden Eksekutif unifi, Imri Mokhtar mengesahkan pihaknya sedang dalam proses untuk menaik taraf pengguna yang menggunakan streamyx kepada pelan jalur lebar unifi. Hal ini berikutan untuk membantu lebih ramai pengguna mendapatkan internet pantas.

Selain itu, pihak TM dikatakan turut mengusahakan lebih banyak kawasan dengan penyediaan jalur lebar bagi membolehkan para pengguna menikmati internet pantas dengan lebih mudah.

Difahamkan setakat ini sahaja, sudah 50% pengguna streamyx sudahpun dinaik taraf sebagai pengguna unifi tanpa sebarang kos tambahan pada bil bulan sedia ada. Sekiranya anda belum mendapatkan pelan naik taraf daripada TM, mungkin anda boleh menyemaknya di laman web TM.

Diharap para pengguna Streamyx dapat menikmati internet berkelajuan tinggi dengan harga yang lebih berbaloi sepertimana pengguna unifi. Setakat ini pelan Streamyx 4Mbps adalah RM139 manakala unifi 100Mbps adalah RM129.


TM Tawarkan Langganan Percuma unifi Sehingga 31 Disember 2019

Sejak akhir-akhir ini dapat dilihat pelbagai inisiatif TM dalam menarik pelanggan baru dan sedia ada untuk menggunakan servis unifi. Harga yang lebih rendah serta meningkatkan kelajuan antara ditawarkan TM buat para pengguna.

Terbaru, TM sekali lagi membuat kejutan dengan memperkenalkan promosi terbaru dimana pelanggan baru bepeluang melanggan unifi secara percuma sehingga 31 Disember 2019 ini.

Melalui tips yang dikongsikan Fariz Hazwan di Facebook, para pelanggan berpeluang mendapatkannya dengan mengikat kontrak bersama TM selama 24 bulan. Buat pelanggan sedia ada, TM turut menawarkan pakej yang sama dimana anda juga boleh menikmati bil percuma selama tiga bulan dengan mengikat kontrak selama 24 bulan.

Pada kami promosi yang ditawarkan TM ini amat berbaloi untuk didapatkan khususnya buat pelanggan sedia ada yang sudah dan akan menggunakan unifi dalam tempoh yang panjang. Buat anda selaku pelanggan sedia ada unifi yang mahu mendapatkan promosi hebat ini anda boleh klik di sini untuk mendapatkannya.

Kami kongsikan kepada anda beberapa lagi promosi yang dijalankan pihak TM sebelum ini. Klik pautan dibawah untuk mengetahui dengan lebih lanjut.

TM Perkenalkan Pelan Unifi 30Mbps Dengan Langganan Sebulan Percuma Berharga RM89

Kesemua Pelanggan Streamyx Bakal Ditawarkan Pakej Unifi Lite 8Mbps Dengan Harga RM69 Sebulan

Unifi Mobile Tawarkan Pakej Berbaloi Buat Penjawat Awam Dengan Harga RM59 Sebulan


Ambergris, Muntah Ikan Paus Cecah Nilai Jutaan Ringgit Yang Digunakan Dalam ‘Perfume’

Tuah bahan buangan ikan paus, seorang nelayan bernama Naris Sumannasang, 60 tahun baru-baru ini telah menjadi jutawan sekelip mata apabila beliau berjaya menemui seketul batu ambergris seberat 100 kilogram yang didakwa bernilai 96 juta Baht (+-RM12,953,306).

Ambergris yang ditemui di persisiran pantai Nakhon Si Thammarat, Selatan Thailand itu juga kini menjadi batu ambergris  paling berat yang pernah dijumpai dalam sejarah. Persoalannya mengapakah ambergris ini sangat bernilai sedangkan ia hanya muntah ikan paus?

Ketulan ambergris terbentuk daripada sisa lendir najis ‘ikan paus sperma’ yang menempel di lapisan usus dalam perutnya. Setelah melalui proses penempelan, ketulan ambergris tersebut berubah menjadi warna hitam atau kelabu lalu dimuntahkan menerusi mulut.

Setelah dibuang, ambergris akan mengeluarkan bau busuk kerana ia merupakan buangan najis ikan paus sperma yang suka memakan sotong.

Kebiasaannya, ketulan ambergris akan terapung di permukaan air dan mengambil masa bertahun-tahun untuk hanyut ke persisiran pantai. Proses oksidasi semulajadi akan menyebabkan fizikal ambergris mula mengeras, berubah menjadi warna kuning dan mengeluarkan bau yang sangat wangi.

Naris Suwannasang berkata beliau ternampak satu batu besar berbentuk aneh berwarna kuning dan mahu membawanya pulang. Walau bagaimanapun, batu tersebut sangat berat dan Naris terpaksa memanggil sepupunya untuk menolong dia memindahkan batu tersebut ke rumahnya pada 23 November lalu.

Atas rasa ingin tahu, Naris sekeluarga cuba untuk membakar batu misteri tersebut menggunakan pemetik api. Apabila ia dibakar, batu tersebut mula mencair dan mengeluarkan aroma yang aneh. Naris beranggapan bahawa batu tersebut ialah ambergris dan dia bercadang untuk menemui pakar untuk mengetahui kesahihan mengenai batu tersebut.

“Saya ingin tahu lebih lagi mengenai ambergris dan saya akan merujuk kepada pakar universiti tempatan untuk mengesahkan ketulenan batu tersebut. Satu laporan polis juga telah saya buat mengenai penemuan batu misteri ini,” ujar Naris.

‘Yang bulat tidak datang bergolek, yang pipih tidak datang melayang’, begitulah peribahasa yang sesuai untuk menggambarkan situasi Narin ini. Untuk menemui batu ambergris amatlah sukar kerana struktur fizikalnya saling tidak tumpah dengan batu-batuan yang biasa terdampar di pesisiran pantai.

Berikutan itu, dikhabarkan harga jualan ambergris ini boleh mencecah ratusan ribu ringgit sekilogram. Mahal, bukan? Jika Naris berjaya membuktikan bahawa batu tersebut adalah ambergris gred A, seorang ahli perniagaan di Phuket berminat untuk membelinya dengan harga 960,000 Thai baht (RM128,974) bagi sekilogram.

Sangat bertuah kepada sesiapa yang menjumpai ketulan muntah paus ini kerana ia dikatakan bahan rare dan berharga dalam industri pembuatan minyak wangi.

Ambrein merupakan sejenis cecair alkohol kurang bau yang diambil melalui ekstrak daripada ambergris. Ia memberikan kesan aroma wangian tahan lebih lama sekiranya digunakan dalam produk minyak wangi atau barang kosmetik.

Sebenarnya, penemuan ambergris di dunia ini bukanlah perkara baru. Ia sudah digunakan sejak zaman Mesir purba lagi sebagai bahan campuran untuk menghasillkan kemenyan bagi menutup bau mayat disebabkan penderitaan ‘Wabak Hitam’ pada 749 Hijrah.

Berikutan itu, pada kurun abad ke-18 dan 19, para pakar penghasilan minyak wangi di Eropah mula melakukan satu eksperimen dengan menghasilkan minyak wangi dengan campuran ambergris. Hasilnya, minyak wangi akan jadi lebih wangi dan melekat pada kulit.

Disebabkan permintaannya yang tinggi oleh golongan bangsawan, rata-rata pengeluar minyak wangi sanggup mengupah pemburu profesional untuk membunuh dan membawa balik bangkai ikan paus sperma ke Eropah. Mereka akan membelah ikan paus tersebut dan mengambil ‘berlian ambergris’ yang ada dalam ususnya itu. Dikatakan lebih 5,000 ikan paus sperma dibunuh dan menyebabkan bilangan habitatnya semakin menurun ketika itu.

Disebabkan banyak ikan paus sperma terkorban, pemerintah Amerika Syarikat dan Australia telah mengharamkan penjualan ambergris di bawah kuasa Undang-undang Haiwan Terancam. Namun, ia masih boleh lagi dijual di Perancis dan United Kingdom sehingga ke hari ini.

Menariknya, kisah sejarah ini juga diadaptasikan dalam penerbitan novel terkenal karya Nathaniel Philbrick bertajuk In The Heart of The Sea (2000) dan menjadi inspirasi dalam penghasilan filem In The Heart of The Sea (2015) arahan Ron Howard serta dilakonkan oleh Chris Hemsworth, Tom Holland dan ramai lagi pelakon terkenal.

Pengajaran yang kita boleh ambil adalah tidak semua minyak wangi dihasilkan daripada ekstrak bunga malahan muntah ikan paus juga boleh menghasilkan minyak wangi. Mungkin ada antara anda secara tidak sedar pernah menjumpai batu ambergris ini?

NASA pada ketika ini menawarkan kawasan tanah perkuburan di bulan dengan harga RM50,000. Klik sahaja pautan di bawah untuk membacanya.

Anda Mahu Bersemadi Di Angkasa? NASA Tawar ‘Tanah Kubur’ Di Bulan Dengan Harga RM50,000

‘Perfume’ Dengan Aroma Gadis Sekolah Sedang Jadi Kegilaan Lelaki Jepun

Jutawan Sekelip Mata Rugi RM7.6 Juta, Rasa Ditipu Selepas Jual Batu Meteorit Pada Harga Murah


TM Tidak Lagi Beri Set Kotak Unifi TV Kepada Pelanggan Baharu Bermula Januari Ini

Bermula Januari tahun ini, TM telah menghentikan perkhidmatan mereka yang menyediakan set kotak Unifi TV (STB) kepada pelanggan baru dimana sebelum ini ianya membolehkan para pengguna Unifi TV atau nama lamanya Hypp TV menonton rancangan TV yang ditawarkan di dalam pakej yang telah dilanggan mereka.

Menurut dokumen FAQ, sebab mengapa TM telah memutuskan untuk tidak lagi menyediakan pelanggan baru set kotak Unifi TV (STB) adalah kerana mereka melihat kebanyakan pengguna kini lebih suka menstrim kandungan menggunakan peranti pintar mereka.

Walaupun pelanggan tidak disediakan dengan STB untuk TV mereka, pelanggan masih boleh mengakses dan menonton rancangan kegemaran mereka kerana ianya masih dapat diakses melalui aplikasi PlayTV unifi.

Dalam maklumat lain, dikatakan set telefon tanpa wayar juga telah tiada dalam penawaran kepada pengguna.


TMJ Intai Peluang Beli AC Milan

Nampaknya Tunku Ismail Sultan Ibrahim betul-betul mahu luaskan kuasa. Dalam satu temubual eksklusif bersama akhbar The Straits Times, Tunku Ismail sedang mengintai peluang untuk membeli kelab terkemuka Serie A, AC Milan.

“Saya merancang untuk membeli AC Milan tetapi kita tengok pada keadaan. Saya suka Milan dan sangat meminati kelab itu sejak kecil. Tetapi fokus utama saya tetap pada JDT dan jika saya melabur untuk kelab luar, sudah semestinya di AC Milan,” kata TMJ.

TMJ turut menambah semuanya masih lagi dalam fasa perbincangan. Milan yang ketika ini dimiliki oleh bekas perdana menteri Italy, Silvio Berlusconi memang sedang dalam usaha untuk menjual kelab itu. Berlusconi kini dikatakan sedang mempertimbangkan tawaran dari satu syarikat dari China bernilai 700 juta euro.

“Harap-harap kami dapat menjalinkan hubungan dengan Milan di masa hadapan. Sama ada ianya kolaborasi secara terus atau secara sumbangan kecil dari kelab tersebut,” TMJ menambah.

TMJ kini sedang dalam usaha untuk menjadikan JDT sebagai salah satu kelab yang digeruni dari Asia Tenggara, lebih-lebih lagi dengan kemudahan latihan terbaru yang dijangka menelan belanja RM15 juta dan stadium baru berkapasiti 40,000 tempat duduk.

Harap-harap semuanya dipermudahkan. Mana tahu ada anak Malaysia yang dapat bermain bersama AC Milan nanti. Salute dengan ambition TMJ ini.


TMJ Kongsi Cara Sebenar Turunkan Berat Badan Sehingga 22 KG

Siapa sahaja tidak kenal dengan Tunku Mahkota Johor, Tunku Ismail Sultan Ibrahim yang juga merupakan pemilik kelab bola sepak terkenal Johor Darul Ta’zim atau lebih dikenali sebagai JDT dalam dunia bola sepak.

Walaupun saingan bola sepak tempatan masih lagi belum bersambung kerana penularan pandemik, namun gaya hidup dan perkembangan semasa Tunku Ismail atau lebih mesra dikenali sebagai TMJ ini sentiasa sahaja menjadi tumpuan ramai.

Dan jika anda mengikuti akaun Instagram beliau sudah pasti anda telah melihat perbezaan yang ketara apabila beliau kini dilihat tampil lebih kurus dan segak berbanding sebelum ini.

Don’t need any therapy… Just need my Boat 🏴☠

A post shared by  HRH Crown Prince of Johor (@hrhcrownprinceofjohor) on Jul 15, 2020 at 4:21am PDT

Buat anda yang tertanya-tanya berapakah berat badan yang telah berjaya diturunkan oleh TMJ, jawapannya adalah sebanyak 22 kilogram (KG) menurut laporan portal Harian Metro yang memetik hantaran Instagram TMJ sebelum ini.

Berkongsi mengenai kejayaan menurunkan berat badan sehingga 22 kilogram itu, TMJ berkata kunci kejayaannya adalah dengan mengamalkan pemakanan yang betul dan senaman yang konsisten sahaja.

Malah beliau juga mendedahkan tidak mengambil sebarang makanan tambahan atau supplement sepanjang proses menurunkan berat badan tersebut.

“Apa paling mustahak adalah pemakanan yang merangkumi 70 hingga 80 peratus dan saya tidak mengambil apa-apa supplement (makanan tambahan), selain senaman yang konsisten. Setiap pagi saya akan minum jus, sayuran dan buah-buahan.

“Ramai cakap tiada gimnasium besar dan sebagainya tapi saya hanya guna ruang kecil sahaja untuk turunkan 22kg. Selain, melakukan senaman tidak lebih satu jam,” kongsi beliau.

Malah jelasnya rutin senaman yang diamalkan beliau sebelum ini hanya memerlukan masa sekitar 20 minit dan tidak memerlukan seseorang itu untuk meluangkan masa selama beberapa jam di gimnasium.

Ia termasuk pelbagai senaman kardio dalam bentuk set, untuk masa 1 minit, 20 saat bagi setiap set senaman itu dilakukan, tambah beliau lagi.

Menurunkan berat badan bukanlah satu usaha yang mudah dan jika ada kalangan pembaca yang pernah melakukannya sebelum ini pasti tahu akan cabaran yang perlu dihadapi untuk menurunkan beberapa kilogram apatah lagi sebanyak yang berjaya dicapai TMJ ini.

Jadi kepada anda yang berkira-kira untuk mendapatkan berat badan yang ideal, mungkin anda boleh mencuba apa yang dikongsikan TMJ ini kerana cara yang dikongsikan ini juga mudah untuk diikuti dan dijadikan panduan.

Baca juga mengenai bagaimana jam tangan berjenama G-Shock ini menjadi popular selepas ianya dilaporkan disarung oleh TMJ sebelum ini di pautan di bawah.

Nilai Dan Populariti G-Shock GA-2100 Ini Meningkat Selepas Disarung Oleh TMJ

TMJ Pemilik Sebenar Istana Dalam ‘Crazy Rich Asians’ Yang Bernilai RM14 Bilion

TMJ Kurniakan Jam Tangan Rolex Buat Pemain Dan Staf JDT


TMJ Kurniakan Jam Tangan Rolex Buat Pemain Dan Staf JDT

Sebagai tanda penghargaan untuk usaha keras dan dedikasi setiap pemain dan staf dalam menjadikan JDT kelab terbaik di Malaysia, Tunku Mahkota Johor, DYAM Mejar Jeneral Tunku Ismail Ibni Sultan Ibrahim berkenan mengurniakan jam tangan Rolex buat semua pemain serta staf yang berkhidmat untuk JDT.

Perkara berkeaan disahkan di laman rasmi JOHOR Southern Tigers dan dapat dilihat keceriaan di wajah pemain JDT. Antara pemain yang dilihat berada di butik Rolex adalah Aidil Zafuan Abd Radzak, La’Vere Corbin-Ong, Fadhli Shas, Syafiq Ahmad,Kiko Insa dan pengurus dan Ketua jurulatih JDT, Luciano Figueroa.

Ianya mengingatkan kami kepada pasukan Leicester City sewaktu menjuarai English Premier League (EPL) untuk musim 2015–2016. Setiap pemain dihadiahkan sebuah kereta BMW i8 sebagai tanda terima kasih daripada pengerusi kelab berkenaan, Vichai Srivaddhanaprabha.

Jam tangan Rolex ini pastinya akan menjadi pembakar semangat untuk setiap pemain JDT untuk terus berusaha keras dalam memberi saingan di Liga Super Malaysia. JDT hari ini akan bertembung dengan pasukan PTT RAYONG FC dalam satu perlawanan persahabatan di Thailand.


TMJ Pemilik Sebenar Istana Dalam ‘Crazy Rich Asians’ Yang Bernilai RM14 Bilion

Penulis buku Crazy Rich Asian, Kevin Kwan mendapat inspirasi tempat tinggal keluarga Young daripada Istana Woodneuk di Singapura. Untuk pengetahuan semua, Istana Woodneuk kini hanyalah istana dua tingkat yang tidak berpenghuni di Taman Tyersall, berhampiran Singapore Botanic Garden.

Menurut catatan sejarah, istana ini mula dibangunkan tahun 1935 dan didaftarkan dibawah nama Tunku Mahkota Johor, Tunku Ismail Ibni Sultan Ibrahim atau lebih mesra dengan panggilan TMJ pada ketika ini. Ini bermaksud Tunku Ismail Ibni Sultan Ibrahim adalah pemilik untuk salah satu hartanah termahal di Singapura.

Town & Country menyebut, istana ini pernah didiami oleh salah satu pasangan keluarga Kevin Kwan iaitu Margaret Kwan dan suaminya Dr. Hu Tsai Kwen. Pada ketika itu, istana ini merupakan salah satu hartanah paling mewah di Singapura.

Menurut laporan Bloomberg, istana ini kini bernilai anggaran $3.5 bilion (~RM14.26 bilion) jika dibangunkan dan dibaik pulih semula.

Walau bagaimanapun, dalam laporan yang sama menyebut TMJ tidak akan mendapat sebarang pulangan dalam bentuk wang (tidak boleh dijual) kerana kawasan tersebut telah dilabelkan sebagai “green zone” yang menandakan kawasan tersebut tidak boleh digunakan untuk tujuan pembangunan.

Buat masa ini Istana Woodneuk mungkin dalam keadaan usang tetapi dengan populariti filem Crazy Rich Asians, istana ini mungkin akan kembali berseri di masa akan datang? Sama-sama kita tunggu.


TMJ Peragakan G-Shock ‘Custom’ Unik Yang Bakal Jadi Buruan Peminat

Sekiranya anda merupakan peminat jam tangan G-Shock di Malaysia pastinya anda cukup tahu dengan impak Tengku Mahkota Johor (TMJ) dalam industri pasaran jam tangan G-Shock. Meskipun tidak berkolaborasi secara langsung, namun jam tangan yang digayakan baginda pastinya menjadi buruan peminat.

Pernah popular menerusi model GA-2100 Solid Black dan Skeleton, terbaharu TMJ sekali lagi berkongsi jam tangan G-Shock menerusi Instagram Stories yang berjaya menarik perhatian ramai. Uniknya pada kali ini, model yang digayakan merupakan model custom sekaligus membuatkan model ini tampak rare di mata peminat.

Menerusi perkongsian Instagram @gshockpulaupinang, beliau yang berkongsi informasi bersama The Vocket memaklumkan model yang disarung TMJ dalam gambar tersebut merupakan model custom-made.

Jam tangan G-Shock tersebut merupakan model yang berasal daripada model GA-2110 ET-8A dan GA-2100 SKE-7A atau turut dikenali juga sebagai G-Shock ‘Skeleton’. Walau bagaimanapun, model yang disarung TMJ tampil dengan beberapa perubahan melibatkan bahagian dial dan face plat.

Berdasarkan carian, didapati laman IFL Watches menawarkannya pada harga sekitar €549.00 (~RM2,729.69). Sebuah harga yang premium untuk sebuah jam tangan keluaran G-Shock namun cantik dan unik di mata peminat.

Melihat kepada trend semasa, berkemungkinan besar para peminat G-Shock di Malaysia bakal turut mengikut jejak langkah TMJ dengan menempah edisi custom ini. Tidak mengejutkan sekiranya harga model ini terus meningkat di kalangan peminat selepas mulai disarung TMJ berdasarkan fenomena yang dicipta baginda sebelum ini.

Selain TMJ, jam tangan yang disarung Tengku Zafrul turut menjadi buruan peminat G-Shock di Malaysia.

Jam G-SHOCK ‘Belanjawan 2021’ Tengku Zafrul Kini Jadi Buruan

Selepas Model Blackout, G-Shock ‘Skeleton’ TMJ Pula Menjadi Buruan Peminat

Casio Tampil Dengan Koleksi ‘Limited Edition’ G-SHOCK x Harimau Malaya


TMJ Tawar Khidmat Peguam Percuma Jalankan Arahan Memerhati Kes Penderaan Bella

Sejak akhir-akhir ini, kecoh di media sosial mengenai kes melibatkan remaja sindrom down yang dikenali sebagai Bella. Dakwaan yang dikongsikan oleh saksi antara yang membuatkan para netizen tertanya-tanya sekaligus simpati terhadap nasib remaja tersebut.

Terbaharu, selepas isteri Tunku Mahkota Johor (TMJ), Tunku Ismail Sultan Ibrahim, Che’ Puan Besar Khaleeda Bustamam berikrar mahu menuntut keadilan keatas Bella, TMJ menerusi laman media sosial turut memaklumkan sedia menawarkan peguam-peguamnya secara percuma bagi menjalankan arahan memerhati (watching brief).

Saya telah berhubung dan berbincang dengan peguam-peguam saya mengenai kes penderaan Bella. Kes ini sedang berjalan di Mahkamah Sesyen Kuala Lumpur dan pihak pendakwaan kerajaan sudah memulakan perbicaraan terhadap OKT (orang kena tuduh) dalam kes ini. pic.twitter.com/TEDzwfa96L

— HRH Crown Prince of Johor (@HRHJohorII) April 16, 2022

Menurut TMJ, baginda akan menghubungi Menteri Pembangunan Wanita, Keluarga dan Masyarakat berhubung tawaran tersebut yang akan membolehkan barisan peguamnya menjalankan arahan memerhati bagi pihak kementerian berkenaan.

“Saya telah berhubung dan berbincang dengan peguam-peguam saya mengenai kes penderaan Bella.

“Kes ini sedang berjalan di Mahkamah Sesyen Kuala Lumpur dan pihak pendakwaan kerajaan sudah memulakan perbicaraan terhadap OKT (orang kena tuduh) dalam kes ini,” titahnya dalam hantaran di media sosial.

Menurut Tunku Ismail, kes pendakwaan pada ketika ini melibatkan dua pihak iaitu pendakwa raya kerajaan bagi pihak kerajaan/awam, dan peguambela yang dilantik untuk mewakili tertuduh (OKT)

“Saya akan menghubungi Menteri Pembangunan Keluarga, Wanita dan Masyarakat, Datuk Seri Rina Harun dan menawarkan perkhidmatan peguam-peguam saya secara percuma untuk menjalankan arahan memerhati (watching brief) bagi pihak Kementerian Pembangunan Wanita, Keluarga Dan Masyarakat untuk kes ini,” titahnya.

Perkongsian TMJ mengenai usahanya dalam membantu kes ini nampaknya berjaya menarik perhatian netizen yang rata-ratanya bersetuju dengan keputusan yang dilakukan. Berikut merupakan respon daripada para netizen terhadap titah yang dibuat TMJ.

god bless good people,love❤💙 https://t.co/SNGAmqtlIb

— aiesya del rey (@FarahAiesya) April 17, 2022

Finally a really good news this morning. Has been watching this case closely, tried my best x to comment on what OKT’s lawyer posted. Finally someone with absolute power decided to help adik bella, while others shut their eyes. Allah swt will always be by ur side bella. Tqsm TMJ https://t.co/dFflshACc5

— Athikah Zainal 🇲🇾🇲🇾🇵🇸🇵🇸🏴🏴 (@mrsjefriadzman) April 17, 2022

Untuk pengetahuan, pengasas Rumah Bonda, Siti Bainun, 30, mengaku tidak bersalah atas dua pertuduhan iaitu mengabai dan menganiaya remaja perempuan itu sehingga menyebabkan mangsa mengalami kecederaan fizikal serta emosi.

Diharapkan semoga kes ini dapat diselesaikan dengan telus sekaligus memberikan keadilan yang sewajarnya buat pihak yang teraniaya.

Che Puan Khaleeda juga antara yang serius mahu bantu tuntut keadilan buat Bella. Ketahui lebih lanjut mengenai usaha yang dilakukan dengan klik pautan di bawah.

Che Puan Khaleeda Ikrar Mahu Bantu Tuntut Keadilan Untuk Bella

Tali Putus Ketika Promosi Secara ‘Live’, Netizen Persoalkan Kualiti Pelitup Muka Jovian


‘TMNT: Out Of The Shadows’ Hiburan Ringan Dan Fun Untuk Seisi Keluarga

Teenage Mutant Ninja Turtles, Teenage Mutant Ninja Turtles. Kembali lagi bersama saya dalam sesi ulasan filem. Filem kali ini adalah Teenage Mutant Ninja Turtles: Out Of The Shadow (TMNT) dan adakah anda perlu tonton filem ini di pawagam? Jawapannya adalah ya!

Donatello, Michelangelo, Leonardo dan Raphael kembali untuk mengembirakan anda. Adakah anda tahu nama watak-watak TMNT ini datangnya dari nama pelukis Itali semasa zaman Renaissance dahulu? Sekarang anda tahu.

Filem Teenage Mutant Ninja Turtles: Out Of The Shadow ini adalah arahan David Green dan Michael Bay seperti biasa selaku produser. Kalau ada Michael Bay, mesti ada banyak letupan. Ya, tepat sekali. Filem ini tidak lari dari konsep filem Michael Bay sebelum-sebelum ini.

Filem ini adalah sambungan dari filem pertama Teenage Mutant Ninja Turtles. Shredder kini di dalam tahanan polis dan New York aman tanpa sebarang ancaman. Konflik TMNT bermula dengan Shredder yang akan dipindahkan keluar dari New York. Dalam proses pemindahan itu, Shredder ditempatkan sekali bersama Rocksteady dan Bebop. Yeah, watak penjahat duo TMNT ini akhirnya muncul dalam sekuel kali ini!

Jadi angkatan Foot Soldier diketuai Prof Baxter Stockman berjaya menggagalkan proses pemindahan Sheredder menggunakan sistem teleportasi. Ketika dalam proses teleportasi itu, tiba-tiba Shredder termasuk ke dalam dimensi Emperor Krang! Shredder diarahkan untuk mengumpul 3 artifak penting supaya Emperor Krang dapat menghantar battleship miliknya ke dunia manusia dari dimensi lain.

Shredder merasakan ia satu peluang baik untuk bekerjasama dengan Emperor Krang tetapi penghalang beliau adalah 4 turtles ini. Jadi Emperor Krang memberi satu serum untuk Shredder gunakan untuk mengalahkan 4 Turtles ini. Jadi dengan Serum itu, beliau jadikan Rocksteady dan Bebop mutant yang kuat.

Megan Fox a.k.a April berjaya mendapatkan baki serum itu supaya Shredder tidak mencipta lebih banyak tentera mutant seperti Bebop dan Rocksteady. Tetapi April tidak berjaya melarikan serum itu dan serum itu jatuh ke tangan pihak polis. April cuma dapat membawa pulang picagari yang mengandungi sedikit serum itu yang dibawa kepada Donatello untuk diuji kaji. Donatello berjaya reverse kan serum itu dan jika mereka dpt serum itu dalam kuantiti banyak, mereka boleh jadi manusia!

Adakah mereka bertukar menjadi manusia dalam filem ini? Itu anda kena tengok sendiri. Jadi Apa yang boleh saya katakan filem ini adalah satu filem yang fun dan ringan sepanjang masa. Tak perlu berfikir secara deep pun untuk faham cerita ini.

Saya tonton filem ini dengan ada seorang budak kecil dalam usia tiga tahun di sebelah. Sepanjang filem ini beliau gelak dan enjoy saja. Tapi tak larat dengar budak tu asyik mengira one to ten bila part yang tiada aksi. Haha. Layankan sajalah. Sebab cerita ini pun tidaklah heavy sangat yang memerlukan saya berfikir dan beri tumpuan lebih.

Scene paling menarik dalam filem ini adalah scene kejar mengejar turtles ini dengan kenderaan van Cowabunga mereka. Awesome! Sedikit kecewa kerana scene kereta ini singkat sangat. Tak puas tengok. Watak Emperor Krang juga agak minimal dalam filem ini. Mungkin peranan Emperor Krang akan bertambah dalam sekuel filem ini yang akan datang. Jika ada.

Tetapi overall cerita ini adalah hiburan santai yang straight forward. Jangan terlalu high expectation untuk filem ini. Nanti kecewa. Bawa sekali anak buah anda tonton filem ini. Pasti mereka suka. Untuk filem ini saya akan beri dua rating. Satu rating berdasarkan reaction budak kecil yang sangat enjoy tengok filem ini di sebelah saya, satu lagi rating dari sisi orang dewasa. Rating dari budak itu pasti 9/10, dan rating saya pula 7/10 untuk filem ini. Go to the cinema, sit tight, eat pizza and enjoy! Cowabunga!


TNB Fokus Bantu 7.6 Juta Pelanggan Dengan Bantuan Prihatin Elektrik

Penularan wabak COVID-19 boleh dikatakan telah menjadi krisis kemanusiaan terbesar dalam sejarah dunia. Pandemik ini ‘memaksa’ seluruh dunia berada di bawah sekatan pergerakan dan lebih ramai menghabiskan masa di rumah berbanding sebelumnya.

Berdasarkan laporan menerusi laman kaji selidik Populus, trend kenaikan bil elektrik dapat dilihat di beberapa negara seperti United Kingdom yang mencatatkan purata peningkatan £32.31 (RM173.17) sebulan.

Penggunaan elektrik pada hari bekerja di New York meningkat sebanyak 7% dan penggunaan pada hujung minggu melonjak 4% selepas perintah duduk di rumah. Trend yang sama turut berlaku di seluruh dunia tanpa mengira status ekonomi termasuk di Australia, Singapura, Indonesia, Thailand, India dan Hawaii.

Malaysia juga tidak terkecuali, sepanjang tempoh PKP kadar penggunaan elektrik sektor kediaman dilaporkan meningkat kepada 20% sehingga 50% susulan rakyat mematuhi arahan PKP untuk kekal berada di rumah.

Faktor ini turut menyumbang kepada bil elektrik tinggi. Sehubungan itu, Kerajaan Malaysia telah memperkenalkan Bantuan Prihatin Elektrik (BPE) sebagai inisiatif untuk mengurangkan beban kewangan rakyat.

Bagi anda yang belum tahu, BPE merupakan bantuan tambahan oleh kerajaan dengan kerjasama TNB dan ianya tidak sama dengan Diskaun Prihatin yang diumumkan dibawah Pakej Rangsangan Ekonomi (PRE) sebelum ini.

Diskaun Prihatin diberikan kepada para pelanggan bermula April 2020 sehingga Disember 2020, manakala BPE adalah bantuan tambahan yang diberikan secara sekali gus bagi meringankan beban kenaikan bil yang lebih tinggi sepanjang April hingga Jun 2020.

Di bawah BPE, kesemua 7.66 juta pengguna domestik yang mempunyai akaun dengan TNB akan menerima manfaat penggunaan elektrik percuma sehingga RM77 sebulan. Ini bersamaan penggunaan elektrik sehingga 300kWj pertama.

Bantuan ini diberikan untuk tempoh tiga bulan pelaksanaan PKP iaitu April, Mei dan Jun 2020 yang membolehkan pengguna menerima manfaat keseluruhan sehingga RM231 bagi tempoh tiga bulan tersebut.

Bagi pengguna domestik yang menggunakan elektrik antara 601 – 900 kWj sebulan pula, anda akan menikmati diskaun tambahan sebanyak 10% iaitu tambahan 8% daripada kadar diskaun sedia ada sebanyak 2% mulai bulan April 2020 hingga Disember 2020.

Jangan risau, jumlah BPE akan dimasukkan sekali gus dalam bil sebenar pada bulan Julai 2020. Tetapi kalau anda sudah buat bayaran untuk bil bulan April, Mei dan Jun, lebihan bayaran untuk ketiga-tiga bulan tersebut akan dikreditkan dalam bil Julai 2020.

Selain itu, anda juga akan menerima satu Notis Makluman mengenai Bantuan Prihatin Elektrik pada bulan Julai 2020 selepas meter dibaca.

Dalam tempoh tujuh hari berikutnya, pelanggan akan menerima bil bulan Julai 2020 berserta penyata terperinci* Bantuan Prihatin Elektrik tambahan. Bil dan penyata tersebut akan dihantar melalui pos ke premis pelanggan.

Kalau mahu lebih mudah, anda boleh dapatkan bil dan penyata tersebut melalui aplikasi atau portal myTNB, 48 jam selepas Notis Makluman diterima.

*Hanya tertakluk sekiranya korang menerima bil sebenar bagi bulan Jun 2020

Selain BPE, anda juga boleh nikmati beberapa bantuan lain yang ditawarkan TNB kepada pengguna seperti:

Kalau anda nak dapatkan lebih info tentang BPE, sila layari laman sesawang TNB di www.tnb.com.my atau e-mel kepada [email protected]. Selain itu, anda juga boleh hubungi TNB CareLine di talian 1-300-88-5454 atau kunjungi mana-mana Kedai Tenaga yang berhampiran.


TNB Labur RM90 Juta Untuk Bangunkan Ekosistem Kemudahan Pengecas Kenderaan Elektrik Di Seluruh Malaysia

Pada bulan Mac lalu, Tenaga Nasional Bhd (TNB) dan PLUS telah menandatangani satu kerjasama dalam melaksanakan inisiatif pengurangan pelepasan karbon di lebuh raya Malaysia seiring dengan komitmen kerajaan menuju pelepasan karbon sifar bersih atau ‘net-zero emissions’ seawal tahun 2050.

Baru-baru ini Presiden dan Ketua Pegawai Eksekutif TNB, Datuk Baharin Din mengatakan TNB bakal membina infrastruktur pengecasan kenderaan elektrik (EV) di sepanjang Lebuhraya Utara-Selatan sebagai sebahagian daripada kerjasamanya dengan PLUS Malaysia Bhd.

TNB menyasarkan untuk mempercepatkan penggunaan kenderaan elektrik bateri (BEV) bagi memperoleh nilai pasaran RM1.3 bilion menjelang 2030 dan mengalu-alukan kerjasama dengan rakan kongsi strategik dalam merangsang pertumbuhan ekosistem BEV negara ini.

Syarikat utiliti itu melabur sebanyak RM90 juta untuk menyokong ekosistem EV dalam tempoh tiga tahun. TNB dan PLUS menyatakan inisiatif tersebut melibatkan pembangunan rangkaian stesen pengecas kenderaan elektrik (EV), pemasangan pemantauan kecekapan tenaga dan sistem fotovoltan solar di kawasan rehat dan rawat (R&R) terpilih di sepanjang rangkaian lebuh raya PLUS.

Tambah Datuk Baharin lagi, TNB juga sedang berbincang dengan pengendali lebuh raya serta pihak berkuasa jalan persekutuan di bawah Jabatan Kerja Raya (JKR) untuk menjayakan inisiatif-inisiatif yang telah dirancang.

“Menjelang 2030, kami menjangkakan setengah juta kenderaan EV akan berada di jalan raya dengan keperluan pengecasan elektrik 2.3 TWh, bernilai RM1.26 bilion. Ini juga bermakna pengurangan pelepasan CO2 sebanyak 4.4 juta tan dengan mengambil kira kenderaan enjin pembakaran dalaman (ICE) di jalan raya,” tambahnya.

Beliau juga berkata pasaran EV berpotensi untuk 3,300 lokasi pengecasan bagi 33,350 BEV di jalan raya menjelang 2025 dengan hasil elektrik tahunan mencecah RM80 juta, yang dijangka meningkat kepada 18,000 tempat pengecasan bagi 524,409 BEV.

Selain membina infrastruktur pengecasan, TNB juga mempunyai perancangan lain dalam meningkatkan kesedaran penggunaan EV di Malaysia.

Antaranya adalah elektrifikasi kira-kira 4,200 kenderaan TNB sendiri, menaja kajian berkaitan EV, kursus peningkatan kemahiran & kemahiran semula untuk industri EV dan memupuk gabungan dalam kalangan pemain-pemain sektor EV tempatan.

Sebelum ini TNB dan PLUS telah menandatangani satu kerjasama pembangunan pengecas kenderaan elektrik di lebuh raya. Baca lebih lanjut melalui pautan di bawah.

PLUS Dan TNB Berkerjasama Dalam Membangunkan Kemudahan Pengecas Kenderaan Elektrik Di Lebuhraya

Mudah Dan Pantas, Lelaki Ini Kongsi Pengalaman Isi Minyak Guna RFID TNG eWallet

PLUS Bakal Tambah Kaedah Pembayaran Tol, Kini Sedang Menguji Penggunaan Kad Debit Dan Kad Kredit


11 Ilustrasi Menggambarkan Situasi Penat Seorang Ayah Semasa Cuti Isteri Bersalin

Cuti isteri bersalin sememangnya memenatkan dengan kehadiran cahaya mata baru. Tapi seorang artis Norway, Ståle Gerhardsen menggunakan bakat melukisnya menukar setiap situasi menarik dan memenatkan itu ke dalam lukisan seterusnya membukukan lukisan tersebut. Dengan melihat lukisan lukisan dia, mereka yang bergelar status bapa pasti dapat mengaitkan situasi yang dilalui.

Lihat gambar gambar di bawah dan pasti anda tersenyum mengenangkan kenangan menjaga baby masing masing.


Ambil Drip Vitamin C Dalam Kereta, Doktor Ini Sekolahkan Pengguna Yang Mahu Putih Secara ‘Instant’

Siapa yang tidak mahu cantik, bukan? Pastinya ramai yang ingin miliki wajah cerah dan berseri tidak kira lelaki mahupun perempuan.

Terbaharu, kecoh di media sosial apabila sebuah video TikTok memaparkan beberapa individu yang mendapatkan perkhidmatan suntikan vitamin C sebagai alternatif bagi mendapatkan tona warna kulit yang lebih cerah dengan pantas.

drip dalam kereta je utk putih. tak sayang buah pinggang ke sis? pic.twitter.com/PLjNqYXzCA

— bing (@bimbimmmmmmmmm) February 27, 2021

Menerusi video tersebut, dapat dilihat beberapa individu yang mendapatkan rawatan suntikan vitamin C hanya berada dalam sebuah kereta dan rumah, bukannya di satu tempat yang khas.

Perkongsian tersebut menarik perhatian netizen dan ramai yang mempertikaikan tindakan individu-individu tersebut yang sememangnya membahayakan kesihatan diri.

A post shared by Dr Lim Ing Kien | Dermatology (@dr_ingky)

Lantaran itu, isu ini telah mendapat perhatian Dr Ingky dan menurutnya, perkhidmatan suntikan vitamin C yang dilakukan oleh individu tersebut boleh dikenakan hukuman penjara.

Malah, suntikan vitamin C ini adalah haram di seluruh dunia disebabkan timbul keraguan sumber vitamin C itu sendiri. Bukan itu sahaja, tiada mana-mana kilang yang dibenarkan untuk mengeluarkan vitamin C bagi proses kecantikan. Apakah pendapat anda akan isu ini?

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Jadi Bahan Membawang Netizen ‘Mat Salleh’, Wak Doyok Kekal Tenang Terima Kritikan

Disangka Tipu Berat Timbangan, Pembeli Ini ‘Disekolahkan’ Penjual Baja Berpendidikan PhD

Baru Beli Kereta ‘Cash’, Kerajaan Pahang Arah Hentikan Aktiviti Lombong Emas Di Kuala Lipis


TNB Rugi RM3.2 Juta Berikutan Aktiviti Bitcoin Secara ‘Haram’ Di Kuantan

Sebut mengenai aktiviti melombong kripto bitcoin, pasti ramai yang membayangkan keuntungan yang bakal diterima melihat kepada peningkatan harganya. Walau bagaimanapun, terdapat sekumpulan individu yang memilih jalan ‘singkat’ untuk peroleh keuntungan dengan cara yang haram.

Aktiviti nampaknya berjaya disyaki oleh pihak Tenaga Nasional Berhad (TNB) apabila mendapati kumpulan ini telah melakukan pengusikan ke atas peti agihan elektrik bagi mengurangkan kos bayaran bil elektrik sekaligus mengakibatkan TNB menanggung kerugian RM3.2 juta.

Berdasarkan laporan, didapati aktiviti melombong kripto bitcoin ini dijalankan di 33 premis sekitar Kuantan, dimana 23 daripadanya berjaya diberkas manakala 10 operasi lagi sempat dihapuskan bahan bukti sebelum pihak TNB tiba.

Serbuan Ops Bitcoin ini telah melibatkan 30 pasukan khas dan lima anggota Jabatan Perkhidmatan Keselamatan TNB menggunakan waran geledah yang dikeluarkan Mahkamah Majistret Kuala  Lumpur.

Melalui serbuan yang dibuat, kumpulan ini didapati menggunakan komputer berspesifikasi tinggi serta membuatkan sambungan pintasan daripada peti agihan elektrik secara terus ke dalam premis tanpa melalui meter.

Pihak TNB mula mengesyak aktiviti yang dijalankan apabila bayaran bil yang dibayar setiap bulan cuma RM219 manakala jumlah elektrik yang digunakan mencecah RM108,000 bagi sebuah premis. Sehubungan dengan itu, tuntutan bayaran balik turut dikenakan kepada pemilik akaun bitcoin ini.

Sekiranya anda mengesyaki atau mempunyai info mengenai kejadian yang seakan sama, anda boleh menghubungi pihak TNB Careline menerusi emel [email protected].


TNG Akan Tingkatkan Pengeluaran Kad NFC Sebanyak 3.5 Juta Bagi Memenuhi Permintaan Pengguna

Kad Touch ‘n Go (TNG) NFC merupakan salah satu barangan yang dicari-cari oleh orang ramai sehinggakan ada yang ditipu puluhan ribu ringgit semata-mata untuk mendapatkan kad tersebut.

Bagi mengelakkan perkara ini terus berleluasa, Kementerian Perdagangan Dalam Negeri dan Kos Sara Hidup (KPDN) telah mendapatkan maklum balas daripada TNG mengenai penambahbaikan yang akan dilakukan ekoran isu perkhidmatan dan kad itu sendiri.

Pihak TnG akan membuat penambahan bilangan pengeluaran kad sehingga 3.5 juta pada tahun 2023 berbanding 2.68 juta kad pada tahun 2022.

Bagi memastikan pengguna tahu kadnya akan tamat tempoh, pihak TnG akan menghantar emel pemakluman peringatan sebulan sebelum tarikh tamat tempoh.

Pemakluman itu juga turut dibuat melalui notifikasi yang dihantar melalui aplikasi e-Wallet. Pada masa sama pencetakan semakan tarikh dipaparkan pada bahagian belakang kad pengguna.

Bagi pengguna yang mahu mendapatkan baki kad, pihak TnG mempercepatkan proses bayaran balik kepada pengguna setelah syarikat konsesi melakukan siasata, pengesahan dan kelulusan. Jadi pengguna tidak perlu menunggu lagi menunggu masa yang lama untuk mendapatkan semula baki mereka.

Disebabkan lambakan penjualan kad TnG NFC yang tidak terkawal, notis rasmi akan diberikan kepada platform e-commerce untuk menurunkan semua iklan penjualan kad TnG yang tidak berdaftar.

Dalam pada itu, notis rasmi kepada pengendali syarikat minyak, peruncitan dan pengedar sah supaya penjualan dihadkan satu kad untuk seorang pelanggan sahaja dengan harga yang telah ditetapkan.

Pengenalan ‘Kad prabayar Visa TnG’ telah menimbulkan sedikit kekeliruan kepada pengguna. Oleh sebab itu pihak TnG akan mempamerkan notifikasi ‘This is not TnG Card’ sebelum pengguna membuat permohonan pembelian bagi mengelakkan kekeliruan pengguna.

Bagaimanapun, setelah KPDN mengambil maklum mengenai langkah-langkah yang dikongsikan oleh TnG, pihaknya percaya bahawa ia masih tidak mencukupi dalam memastikan isu-isu berbangkit sebelum ini dapat diselesaikan dengan efektif.


TNG Dan Yayasan Hijau Malaysia Sasarkan Tanaman 100 Juta Pokok Menjelang Tahun 2025

TNG pada hari ini mengadakan acara pelancaran MissionGreenPossible: 100 million trees by 2025 dalam usaha menghijaukan bumi Malaysia dengan menanam pokok hasil sokongan pelbagai pihak. Dengan inisiatif ini, TNG menyasarkan untuk menanam 100 juta pokok menjelang tahun 2025.

Misi ini dapat dijayakan dengan adanya kolaborasi bersama agensi kerajaan Yayasan Hijau Malaysia dan juga rakyat Malaysia. Difahamkan setakat 18 Oktober ini, agensi Yayasan Hijau telah menanam sebanyak 46.9 juta pokok dan dijangka bertambah dengan derma yang diterima menerusi TnG eWallet.

Apa yang menariknya pada kali ini adalah setiap kali anda menderma bakal disalurkan kepada ‘pokok maya’ dan sebaik mencecah 100% maka mereka akan memulakan operasi penanaman pokok di lokasi terpilih di seluruh Malaysia.

Dalam pada itu, terdapat ruang pameran yang memaparkan informasi dan inisiatif dalam memberi pendedahan berkenaan usaha menghijaukan Malaysia dalam jangka masa panjang. Di samping itu, setiap derma yang diberikan bakal memangkin lagi usaha penanaman sejumlah jenis pokok yang berasal dari Malaysia sendiri.

Di samping itu, penggunaan aplikasi TnG ewallet merupakan usaha dalam menuju ke arah cashless serta lebih mudah diakses semua orang. Anda boleh menderma secara terus di aplikasi TnG eWallet.

Selain itu, anda boleh menderma dari jumlah serendah RM0.01 sehinggalah RM5,000 yang mana pihak TNG sama sekali tidak mengambil sebarang cas di dalam kempen ini. Kesemua dana bakal disalurkan terus ke badan berkaitan dalam menjayakan misi mereka.


TNG Digital Lancar Program ‘7 Tangkai – Jom Infak’ Di 10 Masjid Sekitar Kuala Lumpur

TNG Digital dan Jabatan Agama Islam Wilayah Persekutuan (JAWI) mengumumkan program ‘7 Tangkai: Jom Infak’ bagi menyediakan satu platform untuk rakyat Malaysia menderma dengan lebih mudah; hanya menggunakan Touch ‘n Go eWallet.

Melalui kerjasama ini, TNG Digital akan membantu meningkatkan ketelusan, tanggungjawab dan integriti apabila semua sumbangan derma akan dilakukan menggunakan kod QR menerusi eWallet di masjid-masjid terlibat sekitar Kuala Lumpur. Para pegguna hanya perlu mengimbas kod QR untuk menderma dan setiap transaksi akan dipindahkan terus ke masjid-masjid yang terlibat.

“Kami ingin membentuk tingkah laku baru dan mengubah cara sumbangan derma dilakukan. Melalui inovasi dan teknologi inklusif, kami dapat memenuhi keperluan masyarakat hari ini,” kata Syahrunizam Samsudin, Ketua Pegawai Eksekutif, TNG Digital Sdn. Bhd. Sehingga kini, terdapat 10 buah masjid yang telah dilengkapi dengan kemudahan kod QR:

1. Masjid ar-Rahah, Bangsar South
2. Masjid Al-Imam Al-Ghazali, Menjalara
3. Masjid Salahuddin Al-Ayyubi, Taman Melati
4. Masjid Jamek, Kampung Baru
5. Masjid Muaz Bin Jabal, Setiawangsa
6. Masjid Abd Ar-Rahman Auf, Taman Yarl
7. Masjid Ar-Rahman, Jalan Pantai Baru
8. Masjid Usamah Bin Zaid, Wangsa Maju
9. Masjid At-Taqwa, Taman Tun Dr Ismail
10. Masjid Al-Ghufran, Taman Tun Dr Ismail

TNG Digital mensasarkan 40 buah masjid di sekitar Kuala Lumpur untuk diserapkan di bawah program ‘7 Tangkai: Jom Infak’ menjelang akhir tahun 2019. Tahniah Touch ‘n Go atas usaha murni ini.

Dah tambah 10 lagi masjid yang anda boleh berinfak dengan mudah menggunakan Touch 'n Go eWallet! Donations made meaningful and easy with us. #MasjidArRahah #JAWIKL #jominfak #touchngoewallet

A post shared by  Touch 'n Go Malaysia (@mytouchngo) on May 3, 2019 at 4:19am PDT


Touch ‘n Go Dan AliPay Jalin Kerjasama Bangunkan TNG Digital

Sesuai dengan zaman industri 4.0, Bank Negara Malaysia pada minggu ini telah memberi kata putus untuk mengesahkan kerjasama Alipay bersama Touch ‘n Go bagi membangunkan TNG Digital. Sebuah syarikat bagi membantu orang ramai melakukan transaksi tanpa tunai atau cashless melalui platform atas talian dan juga offline.

Berdasarkan rundingan yang dibuat, Touch ‘n Go bakal memegang majoriti saham manakala Alipay tampil sebagai minoriti. Kerjasama ini juga dilihat sebagai langkah buat syarikat-syarikat lain untuk sama-sama ke arah cashless dimana wang disimpan dan dikeluarkan secara e-wallet.

Memandangkan teknologi ini masih baru buat pengguna di Malaysia, kami dapati ada yang suka mengenai konsep e-wallet ini manakala ada yang berpendapat sebaliknya. Bagaimana pula dengan anda? Kongsikan pendapat anda di ruangan komen dibawah.

Baca lagi: Bagaimana ‘Industry 4.0’ Bakal Mengubah Landskap Bisnes Para Usahawan


TNG eWallet Disenaraikan Sebagai Jenama Pembayaran Paling Popular Malaysia

TNG eWallet sudah menjadi satu medium pembayaran yang sedia digunakan secara meluas di Malaysia. Dengan penambahan ciri baharu pada saban hari, tidak hairanlah dapat menarik ramai pengguna di luar sana.

Terbaharu, YouGov kini telah mengeluarkan senarai tahunan mereka untuk jenama-jenama popular melibatkan kewangan dan pembayaran sepanjang 2022 di Malaysia.

Berdasarkan senarai yang dikeluarkan, dompet digital Touch ‘n Go eWallet berjaya mendapat tempat pertama dengan skor 39.9. Sementara dibelakangnya pula adalah Maybank dengan skor sebanyak 38.7.

Jenama lain yang turut tersenarai adalah seperti DuitNow, PayPal, FPX dan juga Visa. Selain TNG, salah satu lagi dompet digital terkemuka yang tersenarai adalah GrabPay yang berada di kedudukan ketujuh.

YouGov mengatakan penyenaraian ini dilakukan berdasarkan kepada himpunan data YouGov BrandIndex mereka. Untuk makluman, YouGov merupakan sebuah organisasi global yang melakukan tinjauan pendapat di internet mengenai pelbagai topik umum di seluruh dunia.


TNG eWallet Perkenal Fungsi Bayar Parkir Dengan Imbas QR Di 70 Lokasi Terpilih

Touch ‘n Go eWallet kini telah memperkenalkan sebuah lagi sokongan baharu yang dinamakan sebagai Scan QR In/Out Parking. Dengan ini, ia membolehkan para pengguna dompet digital Touch ‘n Go eWallet untuk mengimbas kod QR untuk membuat pembayaran di sesebuah tempat parkir kenderaan.

Hal ini sekaligus memberikan alternatif kepada pengguna, dan tidak lagi perlu mengambil tiket dan beratur panjang ketika ingin membayar tiket pada mesin khususnya.

Untuk menggunakannya, sewaktu memasuki sesuatu lokasi parkir, pengguna perlu perlihatkan kod QR mereka ke pengimbas di parkir berkenaan, dan seterusnya, sekali lagi mengulangi proses pada palang keluar parkir. Pembayaran akan dilakukan menerusi Touch n Go eWallet.

Pihak TNG turut mengatakan tiada sambungan internet diperlukan untuk imbasan kod QR dan pengguna akan dihantar dengan notifikasi bayaran. Sekiranya bateri peranti habis, maka pengguna perlu ke pejabat pengurusan parkir dan memberitahu nombor telefon TNG eWallet anda untuk mereka mengeluarkan tiket parking bagi bayaran manual.

Buat masa ini, Touch n Go eWallet telah memperkenalkan sokongan Scan QR In/Out Parking ini di sekitar 70 lokasi, termasuk di beberapa parkir LRT, Maju Junction Mall, Pertama Complex, Hentian Duta, Campbell Complex, Kompleks Bukit Jambul, Four Points Desaru, dan banyak lagi. Lokasi parkir baharu juga dijangka ditambah dari semasa ke semasa.


Kad TNG NFC Edisi ‘Mission GreenPossible’ Berharga RM25 Sedia Ditawarkan Secara Pra-Tempah

Sehingga ke hari ini, orang ramai sedang memburu kad TNG NFC kerana masih belum berpeluang memilikinya. Sementara menunggu stok kad kembali tersedia, pihak TNG sedia tawarkan pula kad edisi terhad menerusinya.

Terbaharu, pihak Touch ‘n Go kini menawarkan siri kad TNG NFC edisi ‘Mission GreenPossible’ pada harga RM25. Kad ini menampilkan rekaan berunsurkan alam sekitar bersempena kempen menghijaukan Malaysia.

Menerusi Touch ‘n Go, mereka bakal menyumbangkan RM1 kepada misi menghijaukan Malaysia bagi setiap pembelian kad tersebut. Misi ini menyasarkan untuk menanam 100 juta pokok dalam mengekalkan ekosistem dan pelbagai spesis pokok menjelang tahun 2025.

Jika anda berminat, kini kad TNG NFC Edisi ‘Green MissionPossible’ boleh dipra-tempah menerusi platform Lazada. Perlu diingatkan anda hanya boleh membuat pembayaran menggunakan TNG eWallet sahaja.

Berdasarkan penyenaraian di Lazada, kad tersebut bakal dihantar di dalam tempoh 30 hari. Selain itu, anda juga diingatkan untuk mengaktifkan kad sebaik diterima agar boleh menamba nilai dengan ciri NFC.


Touch ‘n Go Tawarkan Pengalaman Tanpa Tunai Di LEGOLAND Malaysia Resort

Sejak mula dirasmikan, LEGOLAND® Malaysia Resort berjaya membuatkan pelancong dalam dan luar negara melalui taman tema serta hotel penginapannya yang mewah dan menarik.

Pada kali ini, LEGOLAND® Malaysia Resort telah berkolaborasi bersama Touch ‘n Go eWallet dimana orang ramai berpeluang mendapatkan diskaun sehingga 35% sepanjang lawatan.

Bukan itu sahaja, anda juga berpeluang menerima 10% diskaun melalui pembelian makanan,minuman serta barangan terpilih

Setakat ini, Touch ‘n Go eWallet mempunyai lebih daripada 5.5 juta pengguna dan lebih dari 100,000 rakan niaga.  Touch ‘n Go eWallet boleh dimuat turun di Apple App Store dan juga di Google Play Store.

Pada awal tahun ini gempar Legoland Malaysia mungkin dijual dengan harga mencecah RM1 bilion. Turut dikongsikan, Legoland yang pertama di Nagoya, Jepun. Klik pautan di bawah untuk bacaan lanjut.

Legoland Malaysia Mungkin Dijual Dengan Nilai RM1 Bilion

Legoland ‘Outdoor’ Yang Pertama Di Jepun Kini Dibuka Di Nagoya


Touch ‘n Go Lancarkan Kad Prabayar Visa Secara Rasmi

Seperti yang kita sedia maklum, pihak TNG berminat menawarkan kad prabayar VISA yang boleh dipautkan pada aplikasi TNG eWallet. Dengan ini, pengguna boleh berbelanja dan mengeluarkan wang daripada TNG eWallet dengan mudah.

Pada hari ini, pihak TNG secara rasmi melancarkan kad prabayar hasil kerjasama dengan VISA. Menerusi kad prabayar ini, pengguna boleh menggunakan kad tersebut untuk membuat pembayaran di kedai-kedai fizikal termasuklah di dalam mahu pun luar negara.

Di samping boleh menggunakan baki dompet digital, TNG turut menekankan yang mana ia merupakan kad pertama di Malaysia yang hadir tanpa paparan nombor. Jadi jika berlaku kehilangan kad, para pengguna tidak perlu risau akan penyalah gunaan oleh pihak lain.

Dalam pada itu, pengguna turut diberikan kebebasan untuk mengawal sejumlah perkara berkaitan kad terus melalui aplikasi. Ini termasuklah untuk mengaktifkan penggunaan harian, jumlah pengeluaran wang ATM dan sebagainya.

Di samping itu, pihak TNG berkolaborasi bersama United Voice untuk menghasilkan rekaan pada kad prabayar VISA kali ini. Difahamkan setiap RM2 daripada pembelian bakal disumbangkan kepada organisasi tersebut.

Pihak TNG menegaskan lagi bahawa kad prabayar VISA ini tidak boleh disekalikan fungsi NFC kerana tidak bersesuaian. Hal ini kerana fungsi NFC dan Paywave bakal bercanggah sekaligus menyukarkan penggunaan harian.

Buat masa ini, tiada lagi sokongan Apple Pay dan pihak TNG terbuka untuk berkerjasama dalam membolehkan sokongan pembayaran Apple Pay pada masa kelak.

Anda yang berminat boleh dapatkan menerusi aplikasi TNG eWallet sahaja dan hanya dikenakan caj RM5 untuk penghantaran. Anda juga bakal menerima kad maya sebaik sahaja diaktifkan.


Ambil Inspirasi Dari Masjid Nabawi, iPhone 12 Pro Max Ini Dijual Pada Harga RM32,377

Sejak akhir-akhir ini, dapat dilihat lambakan produk yang disertakan dengan ciri-ciri Islamik. Hal ini turut berkait rapat dengan jumlah permintaan produk sedemikian yang mampu meraih jualan tinggi serta menjadi buah mulut orang ramai.

Terbaharu, sebuah jenama dari Rusia yang cukup terkenal dengan menawarkan iPhone dengan ciri unik telah memperkenalkan model terbaru iaitu iPhone 12 Pro Max dengan kerangka yang diinspirasikan dari Masjid Nabawi. Selain itu, ukiran Allah dan Nabi Muhammad antara yang disertakan.

Apa yang membuatkan kerangka ini lebih unik adalah penggunaan material emas tulen sekaligus membuatkan iPhone 12 Pro Max ini tampil lebih premium dan eksklusif.

Model yang dikhususkan buat umat Islam ini sedia ditawarkan dengan harga sehingga $7,830 (~RM32,377) buat storan 512GB. Sekiranya anda mahukan iPhone 12 Pro Max yang lebih ‘Islamik’ serta mahu tampil unik berbanding model iPhone lain, mungkin model keluaran Caviar antara yang boleh dijadikan pilihan.

Apple dilaporkan bakal membuka Apple Store pertama mereka di TRX Exchange menjelang tahun 2022.

Apple Store Pertama Malaysia Dijangka Bakal Dibuka Di The Exchange TRX Menjelang 2022

Celcom Dan Digi Sah Bergabung Secara Rasmi Sebagai Celcom Digi Berhad


‘To My Friends In Malaysia’ – Aktivis Israel Ini ‘Koyak’ Dikecam Netizen Malaysia

Peperangan di antara puak Yahudi dan pejuang Palestin tidak menunjukkan tanda-tanda bahawa situasi genting ini akan berhenti.

Bagaimanapun, peperangan tidak hanya tercetus di medan perang, tetapi ia juga mula meletus di kalangan pengguna media sosial di Malaysia.

Terdahulu, seorang aktivis Israel yang lantang mempertahankan tindakan Israel menyerang Gaza telah dikecam oleh rakyat Malaysia.

Disgusting comments on my report of two Israeli victims in Ashkelon from a Gaza rocket. I see many of them from Malaysia.

I will never express joy on a loss of a life of innocents. Palestinians are not my enemy. Malaysians are not my enemy. Why the appalling cheering? https://t.co/pBxzhx1Bwq

— Ido Daniel 🇮🇱 (@IdoDaniel) May 11, 2021

Ido Daniel, seorang pejuang hak asasi manusia yang berbangsa Yahudi adalah antara aktivis yang lantang mempertahankan serangan Israel ke Gaza.

Dia sebelum ini telah menyuarakan pendapatnya di laman Twitter peribadinya yang mempunyai 18,000 pengikut.

Ciapannya yang sebelum ini mengecam tindakan netizen Malaysia yang meraikan kematian dua tentera Zionis telah mendapat perhatian netizen sehingga dia dikatakan ‘koyak’.

‘Koyak’ dalam erti kata anak muda zaman sekarang adalah seseorang yang tidak boleh menerima kenyataan dengan sesuatu perkara sehinga ia memberi kesan kepada dirinya.

Ciapan balas Ido Daniel yang berbunyi ‘koyak to you too’ juga telah mendapat reaksi lucu daripada netizen Malaysia.

Tidak pasti adakah Ido Daniel faham dengan apa yang ditulis olehnya, namun tindakannya membuat video dengan berkata ‘koyak to you too’ juga mendapat kecaman daripada netizen Malaysia.

To my friends in Malaysia: Thanks for making me famous in your lovely country. I know that deep down, you support Israel’s fight against Hamas terrorism & their use of Palestinian civilians as human shields

🇲🇾❤🇮🇱#KoyakToYouToo #IStandWithIsrael #longliveIsrael #IsraelUnderFire pic.twitter.com/TCbmcluk12

— Ido Daniel 🇮🇱 (@IdoDaniel) May 13, 2021

Di dalam video yang berdurasi selama 8 saat ini telah mendapat lebih 30,000 reaksi pengguna sosial media terutamanya di Malaysia dan Indonesia.

Kebanyakan daripada mereka mengecam tindakan Ido Daniel yang tidak faham realiti sebenar di mana Israel adalah kumpulan kejam yang memulakan kekacauan di Palestin.

Sebahagian daripada netizen Malaysia juga berjanji bahawa mereka tidak akan berhenti untuk terus menyedarkan Ido Daniel tentang kekejaman Israel.

No.. You show that you’re strong and act that you dont care being hated. But we know Israelis live on social validation because yall are a narcissistic colony of genociding squatters. We will keep up with the nerve war until you break.

— Hazeman Huzir (@hazemanhuzir) May 13, 2021

Lol @IdoDaniel is proud of being a famous fat pig’s asshole in our country.

— Madame Izara (@IzaraAishah) May 13, 2021

Untuk rekod, Pasukan Pertahanan Israel (IDF) mengumumkan bahawa mereka telah menghantar tentera ke Gaza.

Namun IDF menyatakan bahawa mereka tidak mengeluarkan apa-apa lagi arahan untuk mula menyerang Gaza.

Manakala para pakar memberi bayangan bahawa situasi genting di antara Palestin dan Israel bakal mengorbankan banyak nyawa.

Kumpulan Rage Against The Machine dikecam peminat kerana sokong Palestin. Klik pautan di bawah untuk membaca.

Kumpulan Rage Against The Machine Dikecam Peminat Kerana Sokong Palestin

Hujan Peluru Dari Gaza Belum Berhenti, Israel Mula Dilanda Perang Saudara Pula

Kenali Briged Al-Qassam, Pejuang Yang Berjaya Menakutkan Tentera Zionis Israel


Tobey Maguire Dan Andrew Garfield Dilaporkan Bakal Muncul Dalam Spider-Man 3

Jika anda merupakan peminat Marvel Cinematic Universe (MCU), pasti anda sudah lali dengan perdebatan tentang Spider-Man mana yang paling dekat dengan watak sebenar dari komik.

Perdebatan anda akan berakhir kerana ada berita gembira buat peminat Spider-Man versi Tobey Maguire, Andrew Garfield dan pastinya versi Tom Holland.

Khabarnya, kedua-dua Spider-Man yang lepas ini bakal menyertai Tom Holland dalam ‘Spider-Man 3’ yang bakal ditayangkan tahun hadapan! Filem terbaharu Spider-Man ini bakal memberi anda Spider-Man dari 3 generasi dan universe yang berbeza.

Khabar angin tentang pembabitan watak-watak Peter Parker yang lepas sudah lama diperkatakan dan kini ia mungkin menjadi realiti. Mengikut laporan dari Collider Andrew Garfield telah disahkan bakal muncul dalam filem tersebut manakala Tobey Maguire masih lagi berada dalam proses perbincangan bersama pihak Sony dan Marvel.

Akan tetapi, kemungkinan besar Tobey turut akan menyertai Andrew dan Tom Holland dalam filem tersebut kerana pasangannya, Kirsten Dunst disahkan bakal kembali sebagai Mary Jane Watson. Watak Gwen Stacy yang dilakonkan oleh Emma Stone pula masih belum ada kepastian kerana Emma dilaporkan sedang mengandung dan agak sukar buat beliau untuk melakonkan watak tersebut.

Selain itu, Alfred Molina yang pernah membawa watak Doctor Octopus dalam Spider-Man 2 bakal membuat kemunculan semula dalam filem Siper-Man yang terbaharu. Turut menyertai Doctor Octopus, Jamie Foxx juga bakal membuat kemunculan semula sebagai Electro.

Filem Spider-Man 3 yang masih belum mempunyai tajuk rasmi ini bakal diarahkan oleh Jon Watts dan watak-watak dari filem Spider-Man yang terdahulu yang dilakonkan Zendaya, Jacob Batalon, Tony Revolori dan Marisa Tomei akan tetap disertakan dalam filem terbaharu ini.

Satu lagi penambahan yang menarik ialah kemunculan watak Doctor Strange yang dilakonkan oleh Benedict Cumberbatch. Khabarnya, watak Strange dalam filem terbaharu ini adalah sebagai mentor untuk Peter.

Sekuel buat Spider-Man: Far from Home ini dijangka bakal menemui peminat pada 17 Disember 2021 nanti. Melihat kepada kesemua watak yang bakal muncul dalam filem terbaharu buat francais Spider-Man ini, rasa tidak sabar pula untuk menyaksikan apa yang akan berlaku. Apa pula pendapat anda?

Sebelum ini, sempat kecoh kerana katanya filem ketiga Spider-Man tidak akan diteruskan, klik pada pautan di bawah untuk membaca.

Rundingan Berjaya, Filem Ketiga Spider-Man Akan Ditayangkan Pada 2021

MCU Bakal Bergerak Tanpa Spider-Man Selepas Sony Dan Disney Tidak Lagi Bersepakat


Tok Bomoh Berusia 25 Tahun Ditangkap Ketika Sedang ‘Ritual’ Sihir

Seorang bomoh berusia 25 tahun telah ditahan pihak berkuasa selepas pihak bomba bergegas ke lokasi berkenaan yang menerima panggilan kebakaran daripada penduduk setempat.

Ketika tiba di lokasi tersebut, kebakaran itu berpunca daripada lelaki berkenaan yang sedang menjalankan ‘ritual’ sihir pemisah. Berdasarkan gambar yang dikongsikan oleh pengguna Facebook Akhi Ahmad Reedha, gambar-gambar mangsa bomoh ini dapat dilihat bertaburan di atas lantai.

Ingatkan rumah terbakar tapi 😮 pic.twitter.com/eZMARUJKUE

Difahamkan bomoh ini hanya ‘berniaga’ secara dalam talian sahaja. Gambar mangsa cuma dicetak keluar dengan printer dan ditulis nombor pada setiap gambar.

Perbuatan syirik seperti ini dilarang dalam agama Islam dan berdosa besar bagi pelakunya. Perkembangan lanjut berkenaan kes ini akan dikemas kini dari semasa ke semasa.

Ini beberapa artikel lain berkaitan bomoh. Baca lagi pada pautan di bawah.

Lihat Bagaimana 30 Bomoh Di Indonesia Serang Israel Guna Sihir Dan Roket Ghaib

Mahu Pengamal Ilmu Hitam Ditangkap, Caprice Dedah Diganggu Bomoh Tanpa Henti


Pemergiannya Ditangisi Jutaan Manusia. Tok Guru Nik Aziz Dalam Kenangan

Mursyidul Am PAS Datuk Nik Abdul Aziz Nik Mat telah meninggal dunia pada 12 Februari 2015, waktu 9.40 malam, di rumahnya di Pulau Melaka, Kota Bharu, Kelantan. Pemergian beliau disahkan Profesor Dr Jafri Malim Abdullah, Pakar Neurologi HUSM yang juga ketua pasukan perubatan Allahyarham sepanjang di rawat di hospital HUSM Kubang Kerian.

Inna lillahi wa inna ilaihi raji’un
Al-Fatihah (baca surah al-Fatihah, durasi 30 saat)

Menurut Profesor Dr Jafri Malim Abdullah di akaun Facebook beliau pada pukul 12:07am:

“Kembali ke rahmatullah dengan keadaan amat tenang di bilik rumah beliau setelah dibawa balik daripada HUSM pada 8.33pm, sampai rumah Allahyarham pada 9.00pm dan meninggal dunia 40 minit selepas itu. Saya dan 2 lagi doktor pakar dengan perasaan amat pilu mengesahkan pemergian beliau pada 0940pm 12hb Feb 2015. Al-Fatihah.”

Sebelum itu anak Tok Guru Nik Aziz, Nik Mohamad Abduh, telah memuat naik status di Facebook Page beliau pada pukul 10.08pm:

Berikutan itu, orang ramai mula menuju ke Pulau Melaka, Kota Bharu, Kelantan. Ada di antara mereka mari dari luar negeri Kelantan termasuk pemimpin negara, tokoh-tokoh politik dan pendakwah-pendakwah.

Pada pukul 10.17 pagi, jenazah Tok Guru Nik Aziz sedang dibawa keluar dari Masjid Tok Guru dengan diiringi laungan takbir: Allahuakbar! Ratusan ribu manusia mengiringi jenazah Mursyidul AM PAS itu yang diusung oleh lima orang anak lelakinya di perkarangan Masjid Pulau Melaka pagi tadi. Sesungguhnya, pemergian beliau dirasai kawan dan lawan.

Ini pemandangan dari udara ketika jenazah Allahyarham Tok Guru Nik Abdul Aziz dibawa keluar dari Masjid Pulau Melaka menuju ke tanah perkuburan yang terletak 500 meter jaraknya dari rumah beliau.

Jenazah Almarhum Tuan Guru Datuk Bentara Setia Nik Abdul Aziz Nik Mat selamat dikebumikan kira-kira jam 10.45 pagi tadi bersebelahan pusara bapanya, Nik Mat Raja Banjar di Tanah Perkuburan Pulau Melaka, Kota Bharu, Kelantan.

Kronologi ringkas detik-detik sebelum Tok Guru Nik Aziz kembali ke rahmatullah:

Kami tim The Vocket dengan penuh rasa dukacita mengucapkan takziah kepada keluarga Allahyarham Datuk Nik Abdul Aziz Nik Mat. Sama-sama kita sedekahkan Al-Fatihah kepada Allahyarham. Semoga rohnya sentiasa tenang di bawah perlindungan Allah dan ditempatkan bersama-sama hamba-hambaNya yang soleh. Amin.


Ini Antara Tok Kadi Terbaik Yang Pernah Kami Lihat. Bakal Pengantin Pasti Idamkannya

Kami pernah hadiri ke majlis akad nikah di Kuala Lumpur. Tok kadi telah menyuruh bakal pengantin membaca surah yang akan disebutnya secara rambang. Alhamdulillah pengantin dapat membacanya dengan baik. Bayangkan jika bakal pengantin gagal melakukannya, pasti berasa malu di depan para hadirin. Baru-baru ini pula timbul kisah tok kadi yang berlagak diva semasa mengendalikan sebuah majlis akad nikad di Kuala Lumpur juga. Malah, menjadi kemarahan apabila ia melibatkan bakal pengantin seorang saudara baru Islam.

Tetapi tidak adil memukul rata semua tok kadi gara-gara segelintir tok kadi yang berkelakuan sebegitu. Maka, ini kami tampilkan cerita positif peranan tok kadi. Beliau antara tok kadi terbaik yang pernah kami lihat. Tok kadi yang boleh mengurangkan rasa gementar bakal pengantin dan sekaligus menceriakan majlis akad nikah bagi bakal sepasang suami isteri ini. Anda juga pasti inginkan tok kadi sepertinya. Saksikannya di sini:


Token SAVEPALESTINE Membolehkan Orang Ramai Bersedekah Menggunakan Kripto

Sekiranya anda mengikuti perkembangan semasa, pastinya anda cukup tahu di mana negara Palestin kini telah diancam oleh Israel sekaligus membuatkan nyawa penduduk setempat terkorban. Bukan itu sahaja, pelbagai fasiliti penting dilaporkan turut musnah berikutan kekejaman yang dilakukan.

Sebagai usaha dan langkah dalam membantu dan memudahkan urusan saudara Muslim di Palestin, sekumpulan anak muda Malaysia menerusi syarikat Global Sadaqah tampil dengan inisiatif dalam menggunakan teknologi blockchain membolehkan orang ramai bersedekah menggunakan menerusi token SAVEPALESTINE ($PAL).

Token SAVEPALESTINE merupakan sebuah projek berkonsepkan komuniti yang memberi penghargaan kepada pemegang sekaligus menawarkan sumbangan kepada rakyat Palestine yang memerlukan.

Hebatnya mengenai komuniti kripto, token yang baru sahaja beberapa jam sahaja dilancarkan sudah berjaya mengumpul lebih $2.5 juta (~RM10.32 juta) market cap setakat artikel ditulis.

Syarikat ini juga turut memaparkan roadmap buat tatapan orang ramai melalui laman web dengan perancangan penawaran platform DeFI islamik pada suku ketiga tahun ini diikuti dengan fungsi farming dan staking pada akhir tahun ini.

Orang ramai berpeluang menyalurkan sumbangan melalui pembelian token di platform PancakeSwap. Langkah-langkah pembelian dengan lebih lanjut turut disertakan pada laman web Palestine Finance.

Buat anda yang berminat untuk mengetahui lebih lanjut mengenai token Save Palestine, anda boleh klik di sini untuk ke laman rasmi atau sertai group Telegram rasmi mereka.

Ketahui lebih lanjut mengenai kejayaan kumpulan hacker dari Malaysia yang berjaya menggodam pengkalan data Israel sehingga mendapat perhatian media luar.

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel

Dipopularkan Netizen Malaysia, Perkataan ‘Koyak’ Berjaya Tersenarai Dalam Urban Dictionary


Tokoh Syiah India Cetus Kontroversi, Minta 26 Ayat Al-Quran Dibuang Kerana Ajar Keganasan

Waseem Rizvi, seorang pemimpin Muslim yang juga mantan ketua Lembaga Wakaf Syiah Uttar Pradesh, India, mencetuskan kemarahan di kalangan umat Islam di negara itu setelah mengemukakan petisyen kepada Mahkamah Agung India untuk menghapuskan 26 ayat dari Al-Quran. Dia menuduh ayat-ayat itu mengajar keganasan.

Dia mengatakan bahawa 26 ayat itu bukanlah datang daripada kitab suci Al-Quran, tetapi dimasukkan sendiri ke dalam Al-Quran oleh tiga tokoh khalifah Islam yang pertama. “Ayat-ayat ini ditambahkan ke dalam Al-Quran, oleh tiga khalifah pertama, untuk membantu mengembangkan Islam melalui perang,” katanya.

“Setelah [Nabi] Muhammad, khalifah pertama Abu Bakar, khalifah kedua Umar dan yang ketiga, iaitu Usman, mengeluarkan Al-Quran sebagai sebuah buku,” jelasnya.

Untuk rekod, Rizvi yang berumur 50 tahun memang tidak asing dengan kontroversi. Dia sebelum ini telah menjadi tajuk berita mengenai isu-isu seperti perceraian tiga kali, pertikaian agama dan kes rasuah.

Walaupun Rizvi sering mengambil peluang untuk mencetuskan kontroversi sesuai dengan parti yang disertai olehnya iaitu Parti Bharatiya Janata (BJP) – parti pemerintah Indah – namun beberapa pemimpin dari parti itu, termasuk Menteri Kesatuan Syed Shahnawaz Hussain telah mengecam tindakan terbaharunya.

“Saya sangat membantah dan mengecam petisyen Waseem Rizvi yang meminta menghapuskan 26 ayat dari al-Quran. Saya berpendapat bahawa menyatakan perkara-perkara yang tidak masuk akal mengenai teks agama, termasuk al-Quran, adalah tindakan yang sangat serius. Terkutuk,” kata Hussain seperti dipetik oleh Indian Express.

Untuk rekod, Rizvi adalah mantan ketua Lembaga Wakaf Syiah Uttar Pradesh, jawatan yang dipegangnya selama lebih dari satu dekad. Dia menuduh bahawa 26 ayat tersebut “mempromosikan keganasan”, dan bukan ayat asli dari Al-Quran.

Komuniti Syiah dan Sunni telah bersatu untuk mengecam tindakan Rizvi, dengan menyatakan bahawa petisyennya hanyalah aksi publisiti dan usaha untuk menambah sentimen agama.

Setelah petisyennya dimulakan di Mahkamah Agung pada 11 Mac lalu, protes terhadap Rizvi telah berlaku di beberapa kota, dan aduan polis – termasuk oleh pemimpin BJP di Jammu dan Kashmir, dan satu di Bareilly di Uttar Pradesh – telah dibuat keatasnya.

Manakala seorang peguam yang berpusat di Moradabad telah ditahan oleh pihak polis selepas terdapat laporan bahawa dia mengumumkan hadiah berjumlah Rs 11 lakh atau sekitar RM50,000 untuk “memenggal kepala” Rizvi.

Bagaimana perbalahan antara Muslim dan Hindu boleh tercetus di India ketika ini? Klik pautan di bawah untuk membaca.

Bagaimana Perbalahan Antara Muslim Dan Hindu Boleh Tercetus Di India Ketika Ini?


Jurugambar Ini Pamer Keunikan Bandar Tokyo Pada Waktu Malam

Tokyo semestinya berada dalam checklist bandar yang perlu dilawati oleh para pengembara. Menurut kata-kata dari rakan yang pernah ke sana, Tokyo memang sangat unik dan mempunyai vibe-nya yang tersendiri.

Bagi jurugambar Patrick Ebu-Morid yang kini berpengkalan di Amsterdam, setelah perancangan selama dua tahun akhirnya beliau sampai juga ke negara Jepun. Menurut beliau, Tokyo sangat unik dan beliau jatuh cinta dengan keindahan bandar Tokyo.

Rakaman gambar-gambar Patrick ketika di Tokyo sangat artistik dan nampak seperti sesuatu dari filem Hollywood. Tetapi semua ini hanyalah street photography yang dirakam di jalan-jalan bandar Tokyo.

Anda boleh lihat keunikan gambar-gambar yang dirakam Patrick di sini. Melihat pada gambar-gambar dirakam Patrick ini, terus saya ke laman AirAsia untuk cari tiket turun di Haneda. Manalah tahu ada tiket murah ketika ini.


Tokyo Di Mata Penulis Ternama Dunia

Tokyo adalah ibu kota negara Jepun yang sesak dan padat dengan manusia. Dari terminal keretapi Tokyo sehingga ke lintasan zebra di Shibuya, Tokyo terus dihujani manusia.

Imej Tokyo juga tidak terlepas daripada dipaparkan oleh penulis-penulis di dalam buku terkenal mereka. Kisah yang menceritakan wajah Tokyo lewat zaman perang sehingga sekarang. Daripada menjadi kota yang biasa kepada kota yang pesat membangun.

Umum mengetahui bahawa Haruki Murakami adalah seorang penulis Jepun yang terkenal dengan karya-karya beliau yang penuh imaginasi dan fantasi. Tokyo muncul di dalam novel fiksyennya, dari Norweign Wood yang mengambil sisi tahun 1970-an. Selain daripada itu di dalam novel Underground pula menceritakan sisi gelap Tokyo yang dilanda serangan sarin (senjata kimia yang mempunyai toksik yang tinggi) pada tahun 1995 dan kesannya kepada negara.

Tetapi tahukah anda bahawa wujud buku dan penulis lain yang kurang terkenal menceritakan sisi lain ibu kota Tokyo. Jadi ini 5 senarai buku lain yang menceritakan tentang ibu kota Jepun, Tokyo.

Comma Press, syarikat penerbitan kecil di Britain telah bertanggungjawab untuk mengumpul kerja-kerja 10 orang penulis ini. Mereka di minta untuk menceritakan sisi lain wajah ibukota Tokyo. Daripada sebuah bandar yang penuh fantasi – pembunuhan bersiri, rogol, pencuri, pencinta yang jahat – kepada sebuah bandar yang menceritakan kisah nyata kehidupan di Tokyo.

Buku ini mengangkat kisah-kisah tentang pergelutan emosi diusia pertengahan, kisah cinta yang gagal dan kisah tentang orang asing yang terpukau dengan pemandangan kota Tokyo. Sesiapa yang membacanya akan mempunyai sisi pandangan yang lain kepada kota Tokyo.

Novel ini menceritakan peristiwa-peristiwa daripada kehidupan penulis pada 1970-an di Bandar Fussa, Tokyo, ketika berusia dua puluhan. Ryu, seorang wira di dalam novel ini, tinggal di sebuah rumah yang terletak berhampiran dengan pangkalan ketenteraan Amerika di Fussa. Pada waktu itu, Ryu dan sahabatnya menjalani kehidupan mereka dengan seks, dadah dan keganasan tanpa ada harapan untuk masa depan.

Walaupun cerita digambarkan melalui sudut pandang penulis, ia tetap mengekalkan rasa tentang segala yang terjadi dan mengaitkannya melalui kekosongan yang menghantui novel ini. Penulis mencapai gambaran kehidupan yang memusnahkan anak muda Jepun pada tahun 1970-an dan realiti kehidupan di ibukota ini.

Bagi pembaca yang pernah membaca buku dan menonton filem dari Jepun pasti suka dengan keganasan yang ditonjolkan. Tambahan pula, jika keganasan itu datang dari seorang perempuan, pasti cerita itu menjadi lebih menarik.

Karya Natsuo Kirino kali ini menceritakan tentang empat wanita yang bekerja di kilang bento di pinggiran bandar Tokyo. Diselubungi oleh masalah keluarga dan kerja, mereka terdesak untuk keluar dari kehidupan yang membosankan dan berulang-ulang. Keputusan ini dipotretkan dalam bentuk yang tragis setelah salah seorang daripada mereka telah membunuh suaminya yang juga seorang kaki pukul dan dibantu oleh sahabatnya yang lain.

Out, tulisan Kirino menggambarkan sisi gelap masyarakat moden Tokyo dengan inspirasi yang mendalam tentang realiti kehidupan rakyat biasa.

Soseki Natsume, salah seorang penulis Jepun yang hebat pada awal 1900-an, menceritakan sisi hidup orang-orang biasa sewaktu zamanya. Sanshiro, watak utama di dalam novel ini memulakan penceritaannya setelah beliau berpindah ke Tokyo untuk menjalani kehidupan sebagai seorang pelajar universiti.

Selepas berpindah ke Tokyo, Sanshiro menghadapi banyak perbezaan di antara bandar dan kampung halamannya, dan menemui tiga dunia yang berlawanan yang beliau ingin teroka: persekitaran, pelajaran dan cinta. Sejurus selepas Perang Russo-Jepun, terdapat suasana bercampur di Tokyo yang menggabungkan tradisi pra-moden zaman Edo dan pengaruh budaya Barat.

Di dalam novel Sanshiro, Natsume mengambil pandangan kritikal masyarakat Jepun pada masa itu seperti yang dinyatakan melalui mata Sanshiro.

Daripada seorang penulis yang menulis tentang pelancongan dan budaya, kemudian berubah angin kepada penulisan tentang gaya hidup. Donald Richie telah menghabiskan separuh daripada sisi hidupnya menulis tentang Tokyo.

“Apa yang saya dapati semasa saya berjalan dan berjalan dan berjalan adalah sebuah bandar raya dengan stesen basnya sendiri, kisah-kisahnya, monumen dan bangunannya. Walaupun berada di tengah-tengah Tokyo, ia adalah bandar yang terdapat pokok di mana-mana sahaja, malah sebuah bandar di dalam taman. Dengan keindahan Tasik Sanshiro, di saat saya melihatnya, ia merujuk kepada Soseki Natsume wira yang lahir dari negara ini. Seperti yang saya lihat di bandar pra-perang ini, saya teringat Tokyo pada tahun 1947 apabila segalagalanya – semua yang tersisa – kelihatan seperti Todai hari ini,” Donald Richie.

Jika anda seorang yang rajin terbang dan mengembara ke negara Jepun, cuba cari buku ini dan baca. Anda pasti akan lebih appreciate negara Jepun selepas ini.

<strong>Saksikan Guns 'N Roses Beraksi Di 'Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group


Tokyo Rancang Bina Bangunan Kayu Paling Tinggi Di Dunia

Orang Jepun sangat kreatif dan sentiasa mahu mencabar zon selesa mereka. Sebuah syarikat di Jepun, Sumitomo Forestry akan bekerjasama dengan agensi arkitek Nikken Sekkei bagi menghasilkan bangunan pencakar langit yang diperbuat daripada kayu, projek ‘W350’

Bangunan setinggi 350 meter ini akan dibuat hampir sepenuhnya menggunakan kayu dan dijangka siap pada tahun 2041. Tahun berkenaan dipilih sebagai menandakan ulang tahun ke-350 syarikat itu beroperasi. Asal usul syarikat ini boleh dilihat sejak tahun 1691 lagi di mana Sumitomo Forestry telah bertanggungjawab menjaga hutan dan tanah di Besshi Copper Mine sejak lebih 300 tahun yang lalu. Dahsyat visi syarikat ini.

Konsep bangunan ini juga adalah daripada Tsubaka Research Laboratory milik Sumitomo di mana mereka telah mengkaji secara mendalam teknologi bangunan yang akan diperbuat daripada kayu ini. Ratio penggunaan kayu dan logam pada bangunan ini adalah 9:1. Jadi bangunan ini akan diperbuat 90% menggunakan kayu.

Bangunan ini akan mempunyai 70 tingkat di mana kedai, pejabat, hotel dan rumah akan dibina dalam ‘W350’nanti. Pokok dan bunga juga akan dibiarkan tumbuh bagi menghiasi bangunan ini. Bangunan ini juga dikhabarkan dapat bertahan daripada gempa bumi. Tetapi berapa lama jangka hayat bangunan ini boleh diguna pakai masih belum diberitahu.

Projek ‘W350’ ini nampak seperti sesuatu yang mustahil untuk dibuat tetapi mereka yakin ianya boleh dilakukan. Hebat dan semoga berjaya untuk projek ini. Anda boleh baca dengan lebih lanjut berkenaan projek ini di sini.


Ambil Inspirasi Daripada Netflix, Vivy Yusof Cadang Mahu Tawar Cuti Tahunan Tanpa Had

Jenama FashionValet dan dUCk bukanlah satu nama yang asing lagi pada segelintir rakyat Malaysia. Begitu juga dengan nama pengasas bersama kedua-dua jenama tersebut, Datin Vivy Sofinas Yusof yang acap kali mencuri perhatian para media dan pastinya warganet.

Terbaharu, beliau yang lebih mesra disapa sebagai Vivy Yusof telah kembali menarik perhatian apabila beliau memuat naik satu perkongsian di akaun Instagram peribadi miliknya.

A post shared by Vivy Yusof (@vivyyusof)

Menerusi perkongsian yang telah dimuat naik oleh usahawan berjaya tersebut, beliau berkongsi perancangan terbaharunya iaitu untuk menawarkan cuti tahunan tanpa had kepada pekerjanya.

Difahamkan, tawaran tersebut telah diinspirasikan dari syarikat penstriman gergasi, Netflix di mana syarikat tersebut khabarnya memberikan kelebihan yang sama kepada kakitangannya.

Vivy menerusi perkongsian yang dibuat, turut menceritakan reaksi pekerja senior di syarikatnya yang nyata terkejut dengan cadangan yang dikemukakan oleh usahawan tersebut.

“Saya mencadangkan cuti tanpa had untuk syarikat dan pekerja senior agak terkejut dengan cadangan yang diberikan. Pekerja di Netflix diberikan kepercayaan untuk menguruskan masa serta kerja-kerja pengurusan yang tidak penting juga dapat dikurangkan oleh pengurus, sistem ini berjalan dengan lancar untuk Netflix,” tulisnya.

“Bagaimanapun, kami bukanlah Netflix. Oleh itu kami pada akhirnya telah mencapai kata sepakat yang menarik dan ianya akan dilaksanakan tidak lama lagi. Hal ini termasuklah cuti bulanan ibu bapa dan pengaturan kerja yang fleksibel untuk pekerja FV,” tulisnya lagi.

Meskipun sebelum ini Vivy sering terpalit kontroversi, cadangan terbaharu yang telah dikemukakan olehnya kali ini disambut baik. Susulan perkongsian yang dibuat oleh usahawan muda tersebut, ruangan komen veliau kini telah dibanjiri oleh komen positif dari warganet.

Dalam pada itu, rata-rata dari mereka turut juga menzahirkan hasrat untuk bekerja di syarikat tersebut supaya boleh merasai faedah yang diberikan kepada pekerja syarikat FashionValet.

Untung betul pekerja Vivy Yusof bukan? Diharapkan faedah terbaharu yang bakal dilaksanakan di syarikat yang dikenali sebagai hub untuk jenama dari pereka fesyen tempatan tersebut dapat meningkatkan lagi prestasi kerja mereka.

Baca perkongsian kami mengenai FashionValet dengan klik pautan di bawah.

FashionValet Bercadang Untuk Disenaraikan Di Bursa Malaysia

AirAsia Buktikan Prestasi Semakin Baik Sepanjang Suku Terakhir 2020


‘Tokyo Tapioca Land’ Bakal Dibuka Di Harajuku Bulan Hadapan

Tapioca Tea atau lebih dikenali sebagai bubble tea merupakan minuman yang sedang menjadi kegilaan ramai bukan sahaja dalam kalangan rakyat Malaysia tetapi juga kebanyakan negara di rantau Asia. Bermula 13 Ogos akan datang sebuah taman tema bubble tea akan dibuka di Tokyo.

Peminat tegar Bubble Tea pasti tidak akan melepaskan peluang untuk mengunjungi taman tema ini. Tokyo Tapioca Land akan dibuka berhadapan dengan Harajuku Station bermula 13 Ogos hingga 16 September. Pemilihan tarikh ini sangat bersesuaian dengan cuaca yang agak panas ketika itu.

Taman tema ini akan menyediakan pelbagai jenis hiburan yang bertemakan tapioca seperti gerai minuman tapioca, makanan berasaskan ubi kayu, photo booth dan pelbagai jenis permainan berasaskan tema tersebut. Buat pelancong yang ingin mengunjungi taman tema ini, mudah sahaja untuk mencarinya kerana ianya hanya terletak kira-kira 2 minit sahaja dari JR Harajuku Station.

Orang ramai yang berminat boleh membeli tiket awal yang hanya terhad kepada 1,000 tiket berharga ¥1,000 (~RM38) setiap satu. Tiket ini boleh didapati di Passmarket Yahoo bermula sekarang.


Tol Gombak Dan Sungai Besi Mula Sesak, Ada Cubaan Balik Kampung Sebelum ‘Total Lockdown’?

Semalam kerajaan telah mengumumkan ‘total lockdown’ bagi seluruh Malaysia selepas kes wabak COVID-19 merekodkan angka baharu iaitu lebih 8,000 kes.

Terbaharu, tular di media sosial apabila terdapat kesesakan lalu lintas yang melibatkan laluan menghala ke Pantai Timur dan Selatan tanah air.

Gambar yang tular terbabit terjadi di Tol Gombak dan Tol Sungai Besi dengan ratusan kenderaan sudah mula berbaris di atas lebuh raya.

Tidak pasti ke mana tujuan mereka, tetapi ada beberapa andaian daripada warganet bahawa ini adalah cubaan rentas negeri disebabkan perintah ‘lockdown’ yang bakal dikuatkuasakan.

Beberapa warganet berharap kereta yang sedang beratur menghala ke Selatan dan Pantai Timur tanah air itu mengambil sikap bertanggungjawab dengan memikirkan penularan kes wabak COVID-19 yang kini sudah tidak terkawal.

Selain itu, gambar terbabit turut mendapat perhatian Facebook rasmi Public Health Malaysia yang seakan kecewa dengan sikap segelintir yang cuba untuk merentas negeri.

“Sila kekal berada di mana anda berada sekarang. Jangan sia siakan pengorbanan semua. Bukan mudah untuk buat keputusan untuk lockdown,” katanya di laman Facebook mereka.

Dalam ciapan yang dimuatnaik oleh Lembaga Lebuhraya Malaysia di laman Twitter, LLM melaporkan bahawa trafik mulai sesak sebelum masuk Plaza Tol Gombak arah Timur.

Manakala Polis Daerah Gombak turut mengesahkan bahawa pemeriksaan ketat akan dilakukan pihaknya dan menjangkakan kesesakan lebih teruk akan berlaku akibat pemeriksaan itu.

Lembaga Lebuhraya Malaysia LLM sahkan kesesakani di Plaza Tol Sungai Besi Dan Plaza Tol Gombak.

Ketua Polis Daerah Gombak sahkan pemeriksaan ketat akan dilakukan pihaknya dan menjangkakan kesesakan lebih teruk akan berlaku akibat pemeriksaan itu. pic.twitter.com/y0ye9nXsfB

— Mohd Redzuan Abdul Manap (@redzuanNewsMPB) May 29, 2021

Manakala trafik yang menghala ke Selatan pula, LLM menyatakan bahawa pada pukul jam 10.00 pagi tadi, trafik sudah mula sesak sekitar 1 KM sebelum masuk ke Tol Sungai Besi.

Situasi ini jelas tidak boleh diterima oleh warganet, tambah-tambah lagi dengan situasi COVID-19 yang tidak terkawal.

Kebanyakan daripada mereka berharap agar pihak polis memeriksa setiap kereta dengan teliti agar tidak ada aktiviti rentas negeri hanya untuk pulang ke kampung.

Malaysia antara 19 negara yang berpotensi ‘hancur’ akibat wabak COVID-19, lapor data antarabangsa. Klik pautan di bawah untuk membaca.

Malaysia Antara 19 Negara Yang Berpotensi ‘Hancur’ Akibat Wabak COVID-19, Lapor Data Antarabangsa

Barisan Doktor Pakar Rayu Kepada Kerajaan, Pengurusan COVID-19 Di Malaysia Tak Terkawal

Pilihan Raya Negeri Sabah Punca Gelombang Baharu COVID-19 Di Malaysia, Lapor Kajian Antarabangsa


Tol Percuma Sebulan, Lebuh Raya SUKE Dibuka Kepada Pengguna Tengah Hari Ini

Di samping Hari Malaysia yang jatuh pada hari ini, fasa pertama Lebuhraya Bertingkat Sungai Besi-Ulu Kelang (SUKE) bagi jajaran sejauh 16.6 kilometer (km) juga akan dibuka kepada pengguna mulai 12 tengah hari ini.

Menteri Kanan Kerja Raya, Datuk Seri Fadillah Yusof berkata, fasa pertama lebuh raya terbabit bermula dari persimpangan Cheras-Kajang sehingga ke persimpangan Bukit Antarabangsa, lapor Harian Metro.

“Saya juga ingin mengumumkan bahawa tol diberikan secara percuma selama sebulan, bermula jam 12 tengahari, 16 September.

“Pengguna yang bakal menggunakan laluan lebuh raya alternatif ini diharap mematuhi peraturan yang ditetapkan serta memandu secara berhemah.

“Syarikat konsesi diingatkan agar mengambil langkah proaktif bagi memastikan tahap perkhidmatan dan operasi yang terbaik diberikan kepada pengguna sambil mematuhi perjanjian konsesi,” katanya ketika melancarkan fasa pertama pembukaan lebuhraya SUKE di Plaza Tol Bukit Teratai, baru-baru ini.

Pelancaran itu membabitkan fasa pertama SUKE, meliputi jajaran 16.6km dari persimpangan Cheras-Kajang sehingga ke persimpangan Bukit Antarabangsa.

Fasa berkenaan juga membabitkan 11 persimpangan dan dua plaza tol, Tol Bukit Teratai dan Tol Ampang.

SUKE dijangka mampu menyuraikan kesesakan aliran trafik di Lebuhraya Lingkaran Tengah 2 (MRR2) sebanyak 30% ketika waktu puncak, termasuk di Jalan Ampang (30%) dan Jalan Loke Yew (12%).

Laluan SUKE dibina tiga laluan itu berkelebaran 3.5 meter, dengan tambahan 3 meter lorong kecemasan, pada kedua-dua arah bagi kegunaan ambulans dan kenderaan kecemasan.

Ia mempunyai 14 persimpangan yang dapat menghubungkan beberapa lokasi seperti –

SUKE juga menghubungkan lapan lebuh raya lain iaitu MRR2, Lebuhraya Shah Alam (Kesas), Lebuhraya Kuala Lumpur-Seremban, Lebuhraya Sungai Besi (Besraya), Lebuhraya Cheras-Kajang (CKE), Lebuhraya Bertingkat Ampang-Kuala Lumpur (Akleh), Lebuhraya Duta -Ulu Kelang (DUKE) dan Lebuhraya Lembah Klang Timur (EKVE).

Konsesi Lebuhraya SUKE ini bermula pada 25 Disember 2014 dan akan berakhir pada 24 Disember 2069 iaitu selama 55 tahun.


Tol Percuma Sempena Raya, Pengguna Tetap Perlu Sentuh Kad TNG Atau Lalu Lorong RFID

Pada awal Isnin lalu, Perdana Menteri Datuk Seri Ismail Sabri Yaakob, mengumumkan tol percuma serta potongan harga hingga 50 peratus akan diberikan kepada pengguna lebuh raya utama negara bermula jam 12 tengah malam Sabtu ini hingga 11.59 malam Ahad ini.

Langkah kerajaan memperuntukkan dana untuk tol percuma dan diskaun itu selaras fasa peralihan ke endemik sejak 1 April lalu dan sempena sambutan Aidilfitri yang akan disambut pada 3 Mei depan.

Sempena Aidilfitri minggu hadapan, Kerajaan bersetuju untuk memberikan tol percuma dan diskaun kepada Keluarga Malaysia yang pulang berhari raya. pic.twitter.com/kFBtWnm5k6

— Ismail Sabri (@IsmailSabri60) April 25, 2022

Bagi orang ramai yang akan pulang berhari raya nanti, anda tetap perlu mematuhi peraturan ditetapkan ketika di plaza tol termasuk syarat menyentuh kad Touch ‘n Go.

Pengarah Urusan PLUS, Datuk Azman Ismail, berkata syarat itu diputuskan bagi membolehkan PLUS merekodkan data trafik namun tiada bayaran tol akan dikenakan atau ditolak daripada kad mereka.

Begitu juga dengan pengguna RFID, anda semua perlu memastikan masuk dan keluar dari lebuh raya menggunakan lorong RFID sahaja dan tiada bayaran tol dikenakan atau ditolak daripada e-dompet pengguna.

PLUS telah mengeluarkan jadual Cadangan Waktu Perjalanan (TTA) Balik Kampung dan Pulang Ke Bandar pada musim perayaan Aidilfitri ini.Untuk info lanjut :-i https://t.co/F2XuCPZFYd#PLUS_Comfort#PLUS_Safety@MOWorks @LLMrasmi @IdidMohammed pic.twitter.com/upIfsZcRVF

— PLUS Malaysia Berhad (@plus2u) April 24, 2022

Bagi memastikan pengguna lebuh raya PLUS dapat pulang ke kampung dengan lancar, pengguna diminta untuk sentiasa menyemak baki serta status keaktifan kad di portal Touch ‘n Go.

Pengguna juga disarankan memuat turun aplikasi PLUS untuk meninjau keadaan trafik terkini di lebuh raya menerusi paparan CCTV disediakan. Bagi memudahkan perancangan tempoh masa perjalanan, orang ramai digalakkan supaya menggunakan aplikasi Waze atau Google Maps.

Perdana Menteri Datuk Seri Ismail Sabri Yaakob, berkata persetujuan yang dicapai selepas sesi rundingan bersama 30 syarikat konsesi lebuh raya itu bakal membabitkan manfaat keseluruhan RM77.11 juta. Jumlah manfaat ini akan ditanggung bersama oleh kerajaan dan syarikat konsesi.

Orang ramai boleh rujuk gambar di bawah untuk mengetahui lokasi-lokasi plaza tol yang menawarkan tol percuma, diskaun 30% dan 50%.

Lihat rakaman video yang dikongsikan netizen situasi kesesakan luar biasa di beberapa lokasi bersempena pembelian persiapan raya. Klik pautan di bawah untuk tonton.

‘Dah Macam Nak Balik Kampung’ – Netizen Kongsi Kesesakan Luar Biasa Sempena Pembelian Jualan Raya

Khairulaming Kongsi Rezeki, Sumbang Duit Raya Kepada Pengikut Media Sosial

‘Semoga Awak Cepat Keluar’ – Iklan Komik Eco Shop Sempena Raya Cuit Hati Netizen


Tol Persimpangan Bertingkat Seri Kembangan Lebuhraya MEX Percuma Selama Sebulan

Persimpangan bertingkat Seri Kembangan Lebuhraya Maju Expressway Sdn Bhd (MEX) akan dibuka pada 13 Disember ini.

Menteri Kerja Raya Datuk Seri Fadillah Yusof berkata, syarikat konsesi setuju tidak mengenakan sebarang kadar tol bagi tempoh sebulan sebagai tempoh percubaan.

"Selepas tempoh itu syarikat konsesi akan mengenakan kadar tol ditetapkan yang akan diumumkan kemudian.

"Pembukaan persimpangan bertingkat Seri Kembangan ini memberi pilihan kepada pengguna sekitar kawasan ini serta mengurangkan tumpuan kesesakan trafik untuk satu-satu laluan," katanya.

Menurutnya, kerajaan hanya menanggung kos pengambilan tanah RM20 juta manakala kos pembinaan RM112 juta, ditanggung sepenuhnya syarikat konsesi.

BACA: Dalam Bandar Ini Anda Tak Perlu Menghadapi Tol, Jem Mahupun Kereta

BACA: Kenaikan Harga Tol PLUS Setiap 3 Tahun, Mulai Tahun Depan

LIKE dan FOLLOW Vocket di Facebook serta Instagram


Tol RFID Dilengkapi Kamera Pengecaman Nombor Plat Dan Sistem ‘AI’ Mula Beroperasi

Baru-baru ini PLUS telah mengumumkan bahawa tol RFID sudah mula beroperasi khusus secara rasmi buat pengguna lebuh raya di Wilayah Utara antara Hutan Kampung, Kedah dan Sungai Dua, Penang bagi kelancaran perjalanan orang ramai.

Pengumuman tersebut juga menandakan telah berakhirnya pilot-test tol RFID  untuk diuji oleh orang awam dari bulan Julai tahun lalu di sembilan laluan tol iaitu Sungai Dua, Bertam, Sungai Petani Selatan, Sungai Petani Utara, Gurun, Pendang, Alor Setar Selatan, Alor Setar Utara, and Hutan Kampung.

Lebih menarik lagi, tol-tol RFID ini turut dilengkapi dengan dengan sistem pengecaman nombor plat automatik, Automated Number Plate Recognition (ANPR) dan Toll Validation Center (TVC) yang akan menambah baik pengalaman pembayaran tol sebagai langkah awal kepada pelaksanaan tol lebuh raya tanpa palang, Multi-Lane Free Flow (MLFF) pada masa hadapan.

Setiap tol dilengkapi dengan kamera beresolusi tinggi di mana sistem ANPR akan menangkap dan merekodkan nombor plat kenderaan ke dalam sistem pengkalan data berpusat yang kemudiannya akan memadankan nombor tersebut dengan tag RFID yang sepadan.

Sekiranya berlaku transaksi yang bermasalah, TVC akan mengambil melihat maklumat yang ditangkap oleh ANPR untuk mengesahkan dan mengira kos tol yang tepat untuk pengguna laluan tol tersebut.

Pengarah Urusan PLUS, Datuk Azman Ismail berkata, ini merupakan pengalaman pertama buat industri lebuh raya tempatan dengan penggunaan RFID yang diintegrasikan dengan sistem ANPR dan TVC bersepadu dikuasakan oleh Kecerdasan Buatan (AI) serta machine learning yang dilengkapi dengan kamera beresolusi tinggi pada lorong masuk dan keluar.

“Di PLUS, sistem ANPR dan TVC bersepadu akan dapat mengesan, menganalisis dan menyelesaikan isu pelanggan RFID yang sering berlaku secara automatik tanpa mengganggu pengalaman perjalanan pelanggan di lorong-lorong tersebut,” terang beliau.

Tambah Datuk Azman Ismail lagi, beliau menjangkakan penggunaan lebuh raya Hutan Kampung-Sungai Dua bakal meningkat sebanyak 30% ekoran aktiviti merentas negeri dan daerah telah dibenarkan oleh pihak kerajaan.

PLUS juga sedang mengintai peluang untuk memperluaskan akses pembayaran tol RFID di semua lebuh rayanya dari Juru ke Skudai pada awal 2022 dengan kerjasama pihak Kementerian Kerja Raya (KKR), Lembaga Lebuhraya Malaysia (LLM) dan Touch ‘n Go Sdn Bhd (TNG).

Bagi sesiapa yang mungkin akan menuju ke wilayah utara pada masa akan datang, bolehlah anda mencuba pengalaman baharu dengan menggunakan laluan tol RFID tersebut.

Pada masa yang sama, anda boleh ikuti panduan pemasangan dan penggunaan RFID yang betul seperti disarankan oleh pihak PLUS melalui Twitter rasmi mereka.

Kami berkongsi Tips bagi pelanggan sistem RFID Lebuhraya PLUS sedia ada khususnya di wilayah utara yang melakukan pembayaran tol menerusi teknologi RFID di plaza tol di Jambatan P.Pinang laluan Sg Dua-Hutan Kampung dan Lebuhraya Butterworth-Kulim. @MOWorks@LLMrasmi@plustrafik pic.twitter.com/BcaZguBq55

— plusline1800880000 (@plustrafik) October 31, 2021

Sementara itu, Malaysia bakal menguji kemampunan sistem tol tanpa palang di Lebuh Raya Besraya KM5.5 bermula pada awal tahun hadapan. Baca lebih lanjut melalui pautan di bawah.

Green Packet Bakal Uji Konsep Sistem Tol Tanpa Palang Pertama Di Malaysia Awal 2022

Sepantas Kilat Lepasi Palang, Ujian RFID Bayar Tol Tanpa Perlu Berhenti Tular

Lorong Tol Tambah Nilai Touch ‘n Go Bakal Dihentikan Bermula 5 November